open-index/open-wikipedia-markdown huggingface dataset:
ഇമാക്സ്‌

ഗ്നു പദ്ധതിയുടെ ഭാഗമായി റിച്ചാർഡ്‌ സ്റ്റാൾമാൻ വികസിപ്പിച്ചെടുത്ത ടെക്സ്റ്റ് എഡിറ്ററാണ് **ഇമാക്സ്‌**. എഡിറ്റർ മാക്രോസ് എന്നാണ് ഇതിന്റെ പൂർണ്ണരൂപം. 1976-ലാണ് ഇമാക്സിന്റെ ആദ്യ വെർഷൻ പുറത്തിറങ്ങിയത്. ഗ്നൂ ഇമാക്സ്, സജീവമായി തുടരുന്നു; ഏറ്റവും പുതിയ പതിപ്പ് 28.2 ആണ്, 2022 സെപ്റ്റംബറിൽ പുറത്തിറങ്ങിയത്. ഗ്നു/ലിനക്സ്, മാക് ഒ.എസ്. എക്സ് എന്നിവ ഉൾപ്പെടെയുള്ള എല്ലാ യുണിക്സ് സിസ്റ്റങ്ങളിലും, മൈക്രോസോഫ്റ്റ് വിൻഡോസിലും പ്രവർത്തിക്കുന്ന ഇമാക്സ് ഗ്നൂ സാർവ്വജനിക അനുവാദപത്രത്തിന് കീഴിലാണ് വിതരണം ചെയ്യുന്നത്. ഗ്നു ഇമാക്സും എക്സ് ഇമാക്സുമാണ് ഇന്ന് ഉപയോഗത്തിലിരിക്കുന്ന പ്രധാന ഇമാക്സ് പതിപ്പുകൾ. ഗ്നു പദ്ധതിയുടെ കീഴിൽ വികസിപ്പിക്കുന്ന ഇമാക്സാണ് ഗ്നു ഇമാക്സ്. "വിപുലീകരിക്കാവുന്ന, ഇഷ്ടാനുസൃതമാക്കാവുന്ന, സെൽഫ് ഡോക്യുമെന്റേഷൻ, നടത്താവുന്ന തത്സമയ ഡിസ്പ്ലേ എഡിറ്റർ" ആണ് ഇമാക്സ്.  

ഇമാക്സിൽ 10,000-ലധികം അന്തർനിർമ്മിത കമാൻഡുകൾ ഉണ്ട്, അതിന്റെ ഉപയോക്തൃ ഇന്റർഫേസ് ഈ കമാൻഡുകളെ മാക്രോകളാക്കി വർക്ക് ഓട്ടോമേറ്റ് ചെയ്യാൻ ഉപയോക്താവിനെ അനുവദിക്കുന്നു. ഇമാക്സിന്റെ നടപ്പാക്കലുകൾക്കായി ലിപ്സ് പ്രോഗ്രാമിംഗ് ഭാഷയുടെ ഒരു ഭാഷാഭേദം അവതരിപ്പിക്കുന്നു, ഈ എഡിറ്ററിനായി പുതിയ കമാൻഡുകളും ആപ്ലിക്കേഷനുകളും എഴുതാൻ ഉപയോക്താക്കളെയും ഡവലപ്പർമാരെയും അനുവദിക്കുന്നു. ഫയലുകൾ, റിമോട്ട് ആക്സസ്,ഇ-മെയിൽ, ഔട്ട് ലൈനുകൾ, മൾട്ടിമീഡിയ, ജിറ്റ് ഇന്റഗ്രേഷൻ, ആർഎസ്എസ് ഫീഡുകൾ എന്നിവയുടെ എക്സ്റ്റൻക്ഷനുകൾ കൈകാര്യം ചെയ്യുന്നതിനും, കൂടാതെ എലിസ(ELIZA), പോങ്(Pong), കോൺവെയ്സ് ലൈഫ്(Conway's Life), സ്നേക്ക്(Snake),ഡണറ്റ്, ടെട്രിസ് എന്നിവയുടെ ഇംമ്പ്ലിമെന്റേഷൻ ഇമാക്സിൽ ചേർത്തിട്ടുണ്ട്.

യഥാർത്ഥ ഇമാക്സ് 1976-ൽ ഡേവിഡ് എ. മൂണും ഗൈ എൽ. സ്റ്റീൽ ജൂനിയറും ചേർന്ന് ടെൽകോ(TECO) എഡിറ്ററിന് വേണ്ടി ഒരു കൂട്ടം എഡിറ്റർ മാക്രോസ്(MACroS) എന്ന നിലയിൽ എഴുതിയതാണ്.  ടെൽകോ-മാക്രോ എഡിറ്റേഴസായ ടെൽമാക്(TECMAC), ടിമാക്സ്(TMACS) എന്നിവയുടെ ആശയങ്ങളിൽ നിന്നാണ് പ്രചോദനം ഉൾക്കൊണ്ടത്.

ഇമാക്സിന്റെ ഏറ്റവും പ്രചാരമുള്ളതും ഏറ്റവും പോർട്ട് ചെയ്യപ്പെടുന്നതുമായ പതിപ്പ് ഗ്നു ഇമാക്സ് ആണ്, ഇത് ഗ്നു പ്രൊജക്റ്റിനായി റിച്ചാർഡ് സ്റ്റാൾമാൻ സൃഷ്ടിച്ചതാണ്. 1991-ൽ ഗ്നൂ ഇമാക്സിൽ നിന്ന് ഉൾത്തിരിഞ്ഞ ഒരു വകഭേദമാണ് എക്സ്ഇമാക്സ്(XEmacs). ഗ്നൂ ഇമാക്സും എക്സ്ഇമാക്സും സമാനമായ ലിപ്സ് ഭാഷാഭേദങ്ങൾ ഉപയോഗിക്കുന്നു, മിക്കവാറും അവ പരസ്പരം പൊരുത്തപ്പെടുന്നു. എക്സ്ഇമാക്സിന് വേണ്ടി ഇപ്പോൾ വികസനങ്ങളൊന്നും നടക്കുന്നില്ല.

യുണിക്സ് കൾച്ചറിൽ നിന്നുള്ള പരമ്പരാഗത എഡിറ്റഴേസിലെ രണ്ട് പ്രധാന മത്സരാർത്ഥികളിൽ ഒരാളാണ് വിഐ(vi)യ്ക്കൊപ്പം ഇമാക്സ്. ഇപ്പോഴും വികസിപ്പിച്ചുകൊണ്ടിരിക്കുന്ന ഏറ്റവും പഴക്കമേറിയതും സ്വതന്ത്രവുമായ ഓപ്പൺ സോഴ്സ് പ്രോജക്റ്റുകളിൽ ഒന്നാണ് ഇമാക്സ്.
## അവലംബം


## പുറമെ നിന്നുള്ള കണ്ണികൾ
* നു ഇമാക്സ്.
* EmacsWiki &ndash; പ്രശസ്തമായ ഒരു ഇമാക്സ്  വിക്കി.

വർഗ്ഗം:ടെക്സ്റ്റ് എഡിറ്ററുകൾ
വർഗ്ഗം:ഗ്നു പദ്ധതി
വർഗ്ഗം:സ്വതന്ത്ര സോഫ്റ്റ്‌വെയർ
യൂണിഫൈഡ് മോഡലിങ്ങ് ലാംഗ്വേജ്

thumb|420px|ഒരു കൂട്ടം യു.എം.എൽ. രേഖാചിത്രങ്ങൾ.
സോഫ്റ്റ്‌വെയർ എൻജിനീയറിങ്ങ് മേഖലയിൽ ഉപയോഗിക്കപ്പെടുന്ന മാനകീകരിക്കപ്പെട്ട പൊതുപയോഗ മോഡലിങ്ങ് ലാംഗ്വേജാണ്‌ **യൂണിഫൈഡ് മോഡലിങ്ങ് ലാംഗ്വേജ്** (**Unified Modeling Language**) അഥവാ **യു.എം.എൽ.** (**UML**) ഒബ്ജക്റ്റ് മാനേജ്മന്റ് ഗ്രൂപ്പ് എന്ന കൂട്ടയ്മയാണ്‌ ഈ മാനദണ്ഡം നിർമ്മിച്ചതും പരിപാലിക്കുന്നതും.

സോഫ്റ്റ്‌വെയർ സംബന്ധമായ വ്യൂഹങ്ങളുടെ ദൃശ്യമാതൃകൾ സൃഷ്ടിക്കുന്നതിന്‌ ഒരു കൂട്ടം സചിത്ര പ്രതീകങ്ങൾ അടങ്ങിയതാണ്‌ യു.എം.എൽ.

## രേഖാചിത്രങ്ങൾ
യു.എം.എൽ. 2.2 പ്രകാരം രണ്ട് വിഭാഗങ്ങളിലായി മൊത്തം 14 തരം രേഖാചിത്രതരങ്ങളുണ്ട്. ഏഴെണ്ണം ഘടനാപരമായ വിവരണങ്ങൾക്കുള്ളതും ബാക്കി ഏഴെണ്ണം പൊതുവായ പെരുമാറ്റങ്ങൾക്കുള്ളതുമാണ്‌ ‌(behavior), വ്യത്യസ്ത തലത്തിലുള്ള പരസ്പരപ്രവർത്തനങ്ങൾക്കുള്ള നാലെണ്ണവും ഇവയിൽപ്പെടുന്നു. ഒരോതരവും തഴേയുള്ള ചിത്രത്തിൽ ശ്രേണിയിലായി കാണിച്ചിരിക്കുന്നു.

center| യു.എം.എൽ. 2.2 ലെ രേഖാചിത്രതരങ്ങൾ ക്ലാസ് രേഖാചിത്രത്തിന്റെ രൂപത്തിൽ ഒരു ശ്രേണിയിലായി കാണിച്ചിരിക്കുന്നു.

ചിത്രത്തിലെ യു.എം.എൽ. എലിമെന്റുകളുടെ ഉപയോഗം പ്രത്യേക രേഖാചിത്രങ്ങളിൽതന്നെ വേണമെന്ന നിബന്ധനം യു.എം.എല്ലിൽ ഇല്ല. ഏത് യു.എം.എൽ. എലിമെന്റും ഏതു തരം രേഖാചിത്രത്തിലും വരാവുന്നതാണ്‌; യു.എം.എൽ. 2.0 ഈ ഇളവ് ഭാഗികമായി പരിമിതിപ്പെടുത്തിയിട്ടുണ്ട്. കൂടുതലായി രേഖാചിത്രതരങ്ങൾ നിർവ്വചിക്കുകയോ, കൂടുതൽ പ്രതീകങ്ങൾ ചേർത്ത് നിലവിലുള്ളവ വികസിപ്പിക്കുകയുമാവാം.

### ഘടനാ രേഖാചിത്രങ്ങൾ (Structure diagrams)
ഒരു വ്യൂഹത്തിലെ ഏതെല്ലാം കാര്യങ്ങൾ (things) മോഡൽ ചെയ്യപ്പെടണം എന്നതിനാണ്‌ ഘടനാപരമായ രേഖാചിത്രങ്ങൾ ഊന്നൽ നൽകുന്നത്.

* ക്ലാസ് രേഖാചിത്രം: ഒരു വ്യൂഹത്തിന്റെ ഘടന അവയിലെ ക്ലാസ്സുകളും ആ ക്ലാസ്സുകളുടെ വിശേഷണങ്ങൾ (attributes) ബാന്ധവങ്ങൾ (relationships) എന്നിവയുൾപ്പെടെ പ്രദർശിപ്പിച്ചുകൊണ്ട് വിശദീകരിക്കുന്നു.
* കമ്പോണന്റ് രേഖാചിത്രം: ഒരു വ്യൂഹം എങ്ങനെ വ്യത്യസ്ത ഘടകങ്ങളാക്കിത്തിരിച്ചിരിക്കുന്നുവെന്നും, ആ ഘടകങ്ങൾ തമ്മിലുള്ള ശ്രയങ്ങളും വെളിവാക്കുന്നു.

## അവലംബം

വർഗ്ഗം:സോഫ്റ്റ്‌വെയർ സാങ്കേതികവിദ്യ
വെള്ളച്ചാട്ടമാതൃക

അനുക്രമമായുള്ള ഒരു സോഫ്റ്റ്‌വേർ വികസന പ്രക്രിയയാണ്‌ **വെള്ളച്ചാട്ടമാതൃക** (**Waterfall model**), കൺസപ്ഷൻ (Conception), ആരംഭം (Initiation), വിശകലനം (Analysis), അഭികല്പന (Design), കോഡിങ്ങ് (Coding), ടെസ്റ്റിങ്ങ്, പരിപാലനം (Maintenance) എന്നീ ഘട്ടങ്ങളിലൂടെ പുരോഗമിക്കുന്നതിനിടെ ഒരു ഘട്ടത്തിൽനിന്നും പൊടുന്നനെ മറ്റൊരു ഘട്ടത്തിലേക്ക് ചാടുന്നതിനാലാണ്‌ വെള്ളച്ചാട്ടമാതൃക എന്ന പേര് നൽകപ്പെട്ടിരിക്കുന്നത്.

നിർമ്മാണ-വ്യവസായമേഖലയിൽ നിന്നുമാണ്‌ ഈ വികസന മാതൃകയുടെ ഉത്ഭവം; ആ മേഖലകളിൽ നിർമ്മാണത്തിലെ ഒരു ഘട്ടത്തിൽ പ്രവേശിച്ചാലോ ആ ഘട്ടം പൂർത്തിയായാലോ മാറ്റങ്ങൾ വരുത്തുക എന്നത് സാധ്യമാണെങ്കിലും വളരെ ചിലവേറിയതായിരിക്കും. അതിനാൽ തന്നേ ഒരോ ഘട്ടവും മുറയ്ക്ക് പൂർത്തിയാക്കുകയാണ്‌ ചെയ്യുക. ആദ്യകാലത്ത് സോഫ്റ്റ്‌വേർ മേഖലയിൽ മറ്റ് മാതൃകകൾ ലഭ്യമല്ലായിരുന്നതിനാൽ ഈ മാതൃക സോഫ്റ്റ്‌വേർ വികസനത്തിനും കടം കൊള്ളുകയായിരുന്നു.
## ചരിത്രം
സോഫ്റ്റ്‌വെയർ എഞ്ചിനീയറിംഗിലെ ഇത്തരം ഘട്ടങ്ങളുടെ ഉപയോഗം വിവരിക്കുന്ന ആദ്യത്തെ അറിയപ്പെടുന്ന അവതരണം 1956 ജൂൺ 29-ന് ഡിജിറ്റൽ കമ്പ്യൂട്ടറുകൾക്കായുള്ള അഡ്വാൻസ്ഡ് പ്രോഗ്രാമിംഗ് രീതികളെക്കുറിച്ചുള്ള സിമ്പോസിയത്തിൽ ഫെലിക്സ് ടോറസും ഹെർബർട്ട് ഡി. ബെനിംഗ്ടണും ചേർന്നാണ് നടത്തിയത്.

ഈ അവതരണം സേജിനുള്ള(SAGE) സോഫ്റ്റ്‌വെയർ വികസിപ്പിക്കുന്നതിനെക്കുറിച്ചായിരുന്നു. 1983-ൽ, ബെനിംഗ്ടൺ മുഖവുരയോടെ ഈ പ്രബന്ധം പുനഃപ്രസിദ്ധീകരിച്ചു, ചുമതലകളുടെ സ്പെഷ്യലൈസേഷൻ അനുസരിച്ച് ഓരോ ഘട്ടങ്ങൾ ഓരോ ഉദ്ദേശ്യത്തോടെയാണ് ക്രമീകരിച്ചിരിക്കുന്നതെന്ന് വിശദീകരിക്കുകയും ഈ പ്രക്രിയ യഥാർത്ഥത്തിൽ കർശനമായ ടോപ്പ്-ഡൌൺ രീതിയിലല്ല, മറിച്ച് ഒരു പ്രോട്ടോടൈപ്പിനെ ആശ്രയിച്ചായിരുന്നുവെന്നും ചൂണ്ടിക്കാട്ടി. 

പേപ്പറിൽ "വെള്ളച്ചാട്ടം" എന്ന പദം ഉപയോഗിച്ചിട്ടില്ലെങ്കിലും, ഈ പ്രക്രിയയുടെ ആദ്യ ഔപചാരികമായ വിശദ ഡയഗ്രം പിന്നീട് "വെള്ളച്ചാട്ട മാതൃക" എന്നറിയപ്പെട്ടു.എന്നിരുന്നാലും, "അപകടസാധ്യതയുള്ളതും പരാജയത്തെ ക്ഷണിച്ചുവരുത്തുന്നതും" എന്ന് അദ്ദേഹം വിശേഷിപ്പിച്ച പ്രക്രിയയുടെ അവസാനത്തിൽ മാത്രമേ പരിശോധനകൾ നടന്നിട്ടുള്ളൂ എന്ന വസ്തുതയിൽ നിന്ന് ഉരുത്തിരിഞ്ഞ വലിയ പിഴവുകളുണ്ടെന്ന് അദ്ദേഹം കരുതി. മാറ്റമില്ലാത്ത വെള്ളച്ചാട്ട സമീപനവുമായി ബന്ധപ്പെട്ട "മിക്കവികസന അപകടസാധ്യതകൾ ഇല്ലാതാക്കാൻ" ആവശ്യമായ അഞ്ച് ഘട്ടങ്ങൾ അടങ്ങിയ അദ്ദേഹത്തിന്റെ ബാക്കി പത്രം അവതരിപ്പിച്ചു.

## അവലംബം
വർഗ്ഗം:സോഫ്റ്റ്‌വെയർ സാങ്കേതികവിദ്യ
വർഗ്ഗം:രൂപകൽപന
ഫാക്ടറി മെത്തേഡ് പാറ്റേൺ

thumb|right|300px|ഫാക്റ്ററി മെതേഡ് പാറ്റേൺ : യു.എം.എലിൽ
സോഫ്റ്റ്‌വേർ എൻ‌ജിനീയറിങ്ങിൽ ഉപയോഗിക്കപ്പെടുന്ന ഒബ്ജക്റ്റ് ഓറിയന്റഡായിട്ടുള്ള ഒരു ഡിസൈൻ പാറ്റേണാണ് **ഫാക്ടറി മെത്തേഡ് പാറ്റേൺ**. ഒബ്ജക്റ്റുകൾ അവയുടെ യഥാർത്ഥ ക്ലാസ് അറിയാതെ തന്നെ സൃഷ്ടിക്കേണ്ട അവസരങ്ങളിൽ പ്രയോഗിക്കുവാനാണ് ഈ പാറ്റേൺ ഉപയോഗിക്കപ്പെടുന്നത്. ഒബ്ജക്റ്റുകൾ സൃഷ്ടിക്കുവാൻ വേണ്ടി പ്രത്യേകം മെത്തേഡ് ലഭ്യമാക്കുന്നതുവഴിയാണ് ഫാക്ടറി മെത്തേഡ് പാറ്റേൺ ഈ പ്രശ്നം കൈകാര്യം ചെയ്യുന്നത്, നിർദ്ദിഷ്ട ക്ലാസിന്റെ ഉപക്ലാസുകൾക്ക് ഈ മേത്തേഡ് ഓവറൈഡ് ചെയ്യുകവഴി സൃഷ്ടിക്കേണ്ടതായ ഉരുത്തിരിയപ്പെടുന്ന ഒബ്ജക്റ്റുകളെ നിർണ്ണയിക്കാവുന്നതാണ്. പൊതുവായ തലത്തിൽ, ഒബ്ജക്റ്റുകൾ സൃഷ്ടിക്കുക എന്നത് പ്രധാന ധർമ്മമായ മെത്തേഡുകളെ സൂചിപ്പിക്കുവാൻ ഫാക്ടറി മെത്തേഡ് എന്ന പദം ഉപയോഗിക്കപ്പെടുന്നു.

വർഗ്ഗം:സോഫ്റ്റ്‌വേർ ഡിസൈൻ പാറ്റേണുകൾ
സിസ്താൻ

right|thumb|300px|അഫ്ഘാനിസ്താന്റെ ഭൂമിശാസ്ത്രഭൂപടം - പുരാതന സിസ്താൻ ഇന്ന് അഫ്ഘാനിസ്ഥാനിലും ഇറാനിലുമായാണ് സ്ഥിതി ചെയ്യുന്നത്. സിസ്താന്റെ തലസ്ഥാനമായിരുന്ന സരഞ്ജ് ഈ ഭൂപടത്തിൽ തെക്കുപടിഞ്ഞാറെ അതിർത്തിയിൽ കാണാം
ഇറാന്റെ കിഴക്കും അഫ്ഘാനിസ്താന്റെ തെക്കുപടിഞ്ഞാറുമായി സ്ഥിതിചെയ്യുന്ന അതിർത്തിപ്രദേശമാണ് **സിസ്താൻ**. ഇത് ഇന്നത്തെ ഇറാനിലെ സിസ്താൻ-ബലൂചിസ്ഥാൻ പ്രവിശ്യയിലും അഫ്ഘാനിസ്താനിലെ നിമ്രൂസ് പ്രവിശ്യയിലുമായി സ്ഥിതി ചെtയ്യുന്നു. 

ശകരുടെ ആഗമനാന്തരം അവരുടെ പ്രധാന ആവാസമേഖലയായിരുന്ന ഇവിടം ശകസ്താൻ എന്നായിരുന്നു അറിയപ്പെട്ടിരുന്നത്. ശകസ്താൻ എന്ന പേരാണ് പിന്നീട് സിസ്താൻ എന്നായത്. ഇസ്ലാമിക ആധിപത്യത്തിന്റെ തുടക്കത്തിൽ ഈ പ്രദേശത്തെ നിമ്രൂസ് എന്നും വിളിക്കാൻ തുടങ്ങി. ഖുറാസാന്റെ തെക്കു കിടക്കുന്ന പ്രദേശം എന്നതിനാലാണ് തെക്ക് എന്നർത്ഥമുള്ള ഈ പേര് വിളിക്കപ്പെട്ടത്. മേഖലയുടെ പുരാതനനാമമായ ഡ്രാംഗിയാന അഥവാ സ്രാങ്കിയാന എന്ന പേരിൽ നിന്നാണ് സിസ്താന്റെ തലസ്ഥാനത്തിന് സരഞ്ജ് എന്ന പേര്  വന്നത്. സരഞ്ജ് ഇന്ന് അഫ്ഘാനിസ്ഥാനിലാണ് സ്ഥിതി ചെയ്യുന്നത്.

## ചരിത്രം
ഇന്ന് സിസ്താന്റെ മിക്ക ഭാഗങ്ങളും ജനവാസമില്ലാത്തതും വരണ്ടതുമാണ്. പുരാതനകാലത്തെ അവശിഷ്ടങ്ങളിൽ നിന്ന് ഇവിടെ കാർഷികോല്പാദനം വളരെയേറെ പുരോഗതി കൈവരിച്ചിരുന്നു എന്നു മനസ്സിലാക്കാൻ സാധിക്കും. സിസ്താന്റെ സാംസ്കാരികമായും രാഷ്ട്രീയവുമായി ഉയർച്ച പ്രാപിച്ചത്, 861-ആമാണ്ടിലെ സഫാറിദ് സാമ്രാജ്യത്തിന്റെ ഉദയത്തോടെയാണ്. അൽ സഫാർ എന്ന് വിളിപ്പേരുള്ള യാക്കൂബ് ബിൻ അൽ ലായ്‌ത് ആണ് ഈ സാമ്രാജ്യത്തിന്റെ സ്ഥാപകൻ.
## അവലംബം

വർഗ്ഗം:അഫ്ഗാനിസ്താന്റെ ചരിത്രം
വർഗ്ഗം:ഇറാന്റെ ചരിത്രം
മൊസാദ്

right|thumb|200px|മൊസാദിന്റെ ഔദ്യോഗികചിഹ്നം
ഇസ്രായേലിന്റെ  രഹസ്യാന്വേഷണ ഏജൻസിയാണ് **മൊസാദ്**. അമേരിക്കയുടെ സെൻട്രൽ ഇന്റലിജൻസ് ഏജൻസിയോടും ബ്രിട്ടന്റെ എം.ഐ. 6 നോടും കിടപിടിക്കുന്ന ലോകത്തിലെ പ്രമുഖ ചാരസംഘടനയാണിത്. ഇസ്രായേലിന്റെ സുരക്ഷിതത്വത്തിനും സുസ്ഥിരതയ്ക്കുമായി മൊസാദ് നിലകൊള്ളുന്നു. 1951 ഏപ്രിലിൽ രൂപവത്കരിച്ച ഈ സംഘടനയുടെ ആസ്ഥാനം ടെൽ അവീവാണ്. ഇസ്രായേലി പൗരന്മാരെ വധിക്കരുതെന്ന ഉദ്ദേശം പുലർത്തുന്ന ഈ സംഘടനയ്ക്ക് സഖ്യരാജ്യങ്ങളിൽ വച്ച് വധം നടത്താൻ അനുവാദമുണ്ട്‌. മൊസാദിന്റെ അംഗങ്ങളിൽ പലരും ഇസ്രായേൽ പ്രതിരോധ സേനയിൽ സേവനം അനുഷ്ഠിച്ചവരും, അതിലെ  ഉയർന്ന ഉദ്യോഗസ്ഥരും ആണെങ്കിലും ഇത് ഒരു സൈനിക സ്ഥാപനമല്ല. ഏകദേശം 1600 പേർ ഇതിൽ പ്രവർത്തിക്കുന്നു.

## സംഘടനയെക്കുറിച്ച്
വിവരശേഖരണം, രാഷ്ട്രീയ കൃത്യനിർവ്വഹണം, വധം, അട്ടിമറി, ഗവേഷണം, സാങ്കേതികവികസനം എന്നീ കാര്യ നിർവ്വഹണത്തിനായി എട്ടു വകുപ്പുകൾ മൊസാദിന്റെ കീഴിൽ പ്രവർത്തിക്കുന്നു.

## പ്രമുഖ ഓപ്പറേഷനുകൾ
സോവിയറ്റ് കമ്മ്യൂണിസ്റ്റ് പാർട്ടിയുടെ ഇരുപതാം കോൺഗ്രസ്സിൽ, സ്റ്റാലിനെ തള്ളിപ്പറഞ്ഞുകൊണ്ട് ക്രൂഷ്ചേവ് നടത്തിയ പ്രസംഗം പുറത്തു കൊണ്ടു വന്നത്, 1972 ലെ മ്യൂണിച്ച് ഒളിമ്പിക്സ് കൂട്ടക്കൊലയ്ക്ക്  ഉത്തരവാദികളായവരെ വധിച്ചത്, അഡോൾഫ് ഇച്മാനെ തട്ടിക്കൊണ്ടു പോയത്, ഇറാഖിലെ ഒസിറാഗ് അണു നിലയത്തെക്കുറിച്ച് രഹസ്യ വിവരം ശേഖരിച്ച് 1981ൽ ഇസ്രായേലി വ്യോമാക്രമണത്തിലൂടെ അതു തകർത്തത് എന്നിവ മൊസാദിന്റെ പ്രമുഖ ഓപ്പറേഷനുകളാണ്.

## വിമർശനം
ഇസ്രയേലിന്റെ ശത്രുക്കൾക്കെതിരെ  തീവ്രമായ ആക്രമണങ്ങൾ നടത്തുന്നതായുള്ള  വിമർശനം മൊസ്സാദിനെതിരെ പലപ്പോഴും ഉയരാറുണ്ട്. കൊലപാതകങ്ങൾ ,തട്ടിക്കൊണ്ടുപോകൽ പീഡിപ്പിക്കൽ എന്നിവയും ഇതിന്റെ ഭാഗമായി മൊസ്സാദ് ചെയ്യുന്നു. മാത്രമല്ല അന്തർദേശീയ നിയമങ്ങൾ  ലംഘിക്കുന്നതായും ആരോപണം ഉണ്ട്. ഹമാസ് സൈനിക കമാണ്ടർ മഹ്മൂദ് അൽ മഫൂഹ്, 2010 ജനുവരി 19 ന്‌ ദുബായിലെ ഒരു ഹോട്ടലിൽ   കൊലചെയ്യപ്പെട്ടതിനു പിന്നിലും  ഇസ്രയേൽ ചാര സംഘടനായായ മൊസ്സദ് ആണെന്ന് ശക്തമായി സംശയിക്കപ്പെടുന്നു.

## അവലംബം

വർഗ്ഗം:രഹസ്യാന്വേഷണസംഘടനകൾ
വർഗ്ഗം:മൊസാദ്
കണ്ണമാലി

എറണാകുളം ജില്ലയിൽ,  കൊച്ചി  താലൂക്കിലെ ചെല്ലാനം ഗ്രാമപഞ്ചായത്തിൽ ഉൾപ്പെട്ട ഒരു തീരദ്ദേശഗ്രാമമാണ് **കണ്ണമാലി**.കിഴക്ക് കണ്ണമാലിക്കായലും പടിഞ്ഞാറ് അറബിക്കടലും തെക്ക് കണ്ടക്കടവും വടക്ക് ചെറിയകടവും അതിരിടുന്ന ഒരു ഗ്രാമമാണിത്.ഏകദേശം 3കി.മീ. മാത്രം നീളവും 700മീ.നും 600മീ.നും ഇടയ്ക്ക് വീതിയുമുള്ള ഒരു കൊച്ചുഗ്രാമം.

## ചരിത്രം
കടലിനോട് ചേർന്ന് കിടക്കുന്ന ഈ പ്രദേശം ഒരു തുറമുഖം ആയിരുന്നു. ഇവിടുത്തെ തുറമുഖവുമയി ബന്ധപ്പെട്ട് ഉയരം കൂടിയ മാളികപ്പുരകളിൽ കപ്പലുകളുടെ വരവ് അറിയുവാൻ ദൂരദർശിനികൾ ഉണ്ടായിരുന്നു. **'മാലി**' എന്ന പദം സൂചിപ്പിക്കുന്നത് തുറമുഖം എന്നത്രേ. കപ്പലുകലുടെ വരവും നോക്കി വഴി**'ക്കണ്ണു**'മായി നോക്കിയിരിക്കുന്ന തുറമുഖം എന്നതിനാൽ **കണ്ണമാലി** എന്ന പേരുണ്ടായി.

## അവലംബം
*  http://lsgkerala.in/chellanampanchayat/chellanam/
ഹമീദ് കർസായ്

അഫ്‌ഗാനിസ്ഥാന്റെ  പന്ത്രണ്ടാമത്തെ പ്രസിഡണ്ട് ആണ്‌ **ഹമീദ് കർസായ്** പാഷ്തോ: **حامد کرزی** - *Ḥāmid Karzay*; ജനനം ഡിസംബർ 24 1957). 2004 ഡിസംബർ 7 മുതലാണ്‌ ഇദ്ദേഹം സ്ഥാനമേറ്റെടുത്തത്.  2001-ൽ താലിബാൻ സർക്കാരിനെ പുറത്താക്കിയതു മുതൽ അഫ്‌ഗാനിസ്ഥാനിലെ രാഷ്ട്രീയ രംഗത്തെ ഒരു പ്രമുഖ വ്യക്തിയാണ്‌ കർസായ്. 
## അവലംബം


വർഗ്ഗം:1957-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഡിസംബർ 24-ന് ജനിച്ചവർ
വർഗ്ഗം:അഫ്ഗാനിസ്താന്റെ പ്രസിഡണ്ടുമാർ
വർഗ്ഗം:സാർക്ക് രാജ്യങ്ങളുടെ ഭരണാധികാരികൾ
മൈമോ

സ്മാർട്ട് ഫോണുകൾക്കും ,ഇന്റർനെറ്റ് ടാബ്‌ലറ്റുകൾക്കുമായി നോക്കിയ നിർമ്മിച്ച സോഫ്റ്റ്‌വെയർ പ്ലാറ്റ്ഫോം ആണ്‌ **മൈമോ**. ഡെബിയൻ ഓപ്പറേറ്റിംഗ് സിസ്റ്റം ആധാരമാക്കിയാണിത് നിർമ്മിച്ചിരിക്കുന്നത്. ഇതിന്റെ സോഴ്സ് കോഡ് സ്വതന്ത്രമായിട്ടാണ് നൽകുന്നത്. പ്ലാറ്റ്‌ഫോമിൽ മൈമോ ഓപ്പറേറ്റിംഗ് സിസ്റ്റവും എസ്ഡികെയും(SDK) ഉൾപ്പെടുന്നു. ആപ്പിളിനോടും ആൻഡ്രോയിഡിനോടും മത്സരിക്കുന്നതിനുള്ള നോക്കിയയുടെ ശ്രമത്തിന് മെമോ ഒരു പ്രധാന പങ്ക് വഹിച്ചു, സങ്കീർണ്ണമായ മാർക്കറ്റിംഗിൽ ആ തന്ത്രം പരാജയപ്പെട്ടു.മൈമോയുടെ സോഫ്റ്റ്‌വേർ ഇന്റർഫേസ് മറ്റ് ടാബലറ്റുകളുടേത് മാതിരിയാണ്. 

ലിനക്സ് കേർണൽ, ഡെബിയൻ, ഗ്നോം തുടങ്ങിയ നിരവധി ഓപ്പൺ സോഴ്‌സ് പ്രോജക്ടുകളുമായി സഹകരിച്ച് നോക്കിയ മെയ്‌മോ ഉപകരണങ്ങൾ വികസിപ്പിച്ചെടുത്തതാണ്. മൈമോ കൂടുതലും ഓപ്പൺ സോഴ്‌സ് കോഡ് അടിസ്ഥാനമാക്കിയുള്ളതാണ്. മൈമോ ഡെബിയനെ അടിസ്ഥാനമാക്കിയുള്ളതാണ്, കൂടാതെ ഗ്നോം പ്രോജക്റ്റിൽ നിന്ന് അതിന്റെ ജിയുഐ(GUI), ചട്ടക്കൂടുകൾ, ലൈബ്രറികൾ എന്നിവയെല്ലാം വരയ്ക്കുന്നു. ഇത് മാച്ച്‌ബോക്‌സ് വിൻഡോ മാനേജറും ജിടികെ(GTK) അടിസ്ഥാനമാക്കിയുള്ള ഹിൽഡൺ ചട്ടക്കൂടും അതിന്റെ ജിയുഐയായും ആപ്ലിക്കേഷൻ ഫ്രെയിംവർക്കായും ഉപയോഗിക്കുന്നു.

മൈമോ 4-ലെ ഉപയോക്തൃ ഇന്റർഫേസ് നിരവധി ഹാൻഡ്-ഹെൽഡ് ഇന്റർഫേസുകൾക്ക് സമാനമാണ് കൂടാതെ എല്ലാ ആപ്ലിക്കേഷനുകളും ക്രമീകരണങ്ങളും ആക്സസ് ചെയ്യപ്പെടുന്ന ഒരു "ഹോം" സ്‌ക്രീൻ ഫീച്ചർ ചെയ്യുന്നു. ഹോം സ്‌ക്രീൻ ആപ്ലിക്കേഷനുകൾ സമാരംഭിക്കുന്നതിനുള്ള ഏരിയകൾ, ഒരു മെനു ബാർ, ആർഎസ്എസ് റീഡർ, ഇന്റർനെറ്റ് റേഡിയോ പ്ലെയർ, ഗൂഗിൾ സെർച്ച് ബോക്സ് തുടങ്ങിയ വിവരങ്ങൾ പ്രദർശിപ്പിക്കാൻ കഴിയുന്ന ഒരു വലിയ ഇഷ്‌ടാനുസൃതമാക്കാവുന്ന ഏരിയ എന്നിങ്ങനെ തിരിച്ചിരിക്കുന്നു. മൈമോ 5 ഉപയോക്തൃ ഇന്റർഫേസ് അല്പം വ്യത്യസ്തമാണ്; മെനു ബാറും ഇൻഫോ ഏരിയയും ഡിസ്പ്ലേയുടെ മുകളിലേക്ക് ഏകീകരിച്ചിരിക്കുന്നു, കൂടാതെ നാല് ഡെസ്ക്ടോപ്പുകളും അതിനോനുബന്ധിച്ചുള്ള കുറുക്കുവഴികളും വിജറ്റുകളും ഉപയോഗിച്ച് ഇഷ്ടാനുസൃതമാക്കാൻ കഴിയും.

2010 ഫെബ്രുവരിയിൽ നടന്ന മൊബൈൽ വേൾഡ് കോൺഗ്രസിൽ, മീഗോ മൊബൈൽ സോഫ്‌റ്റ്‌വെയർ പ്ലാറ്റ്‌ഫോം സൃഷ്‌ടിക്കുന്നതിനായി മൈമോ പ്രോജക്റ്റ് മൊബ്ലിനുമായി ലയിപ്പിക്കുമെന്ന് പ്രഖ്യാപിച്ചു. എന്നിരുന്നാലും, മൈമോ കമ്മ്യൂണിറ്റി സജീവമായി തുടർന്നു, 2012 അവസാനത്തോടെ നോക്കിയ മൈമോയുടെ ഉടമസ്ഥാവകാശം ഹിൽഡൺ ഫൗണ്ടേഷനിലേക്ക് മാറ്റാൻ തുടങ്ങി, അതിന് പകരം ഒരു ജർമ്മൻ അസോസിയേഷനായ മൈമോ കമ്മ്യൂണിറ്റി ഇ.വി(e.V.) നിലവിൽ വന്നു.

2017 മുതൽ, ദേവുവാനെ അടിസ്ഥാനമാക്കിയുള്ള മൈമോ ലെസ്റ്റെ എന്ന പേരിൽ ഒരു പുതിയ റിലീസ് വികസിപ്പിച്ചുകൊണ്ടിരിക്കുന്നു.
## സൗകര്യങ്ങൾ
### അപ്ഡേറ്റ്
ഫ്ലാഷിങ് രീതിയിലാണ് മൈമോയുടെ സോഫ്റ്റ്‌വേർ അപ്ഡേറ്റ് ചെയ്യുന്നത്. യുഎസ്ബി മുഖേന കംപ്യൂട്ടറുമായി ബന്ധിപ്പിച്ച് അപ്ഡേറ്റ് ചെയ്യാവുന്നതാണ്.

## അവലംബം

## പുറം കണ്ണികൾ
* maemo.org 
* talk.maemo.org
* Maemo home page 
* maemo.tv 

വർഗ്ഗം:സിസ്റ്റം സോഫ്റ്റ്‌വെയർ
വർഗ്ഗം:നോക്കിയ
വർഗ്ഗം:ഡെബിയൻ അടിസ്ഥാനമാക്കിയുള്ള വിതരണങ്ങൾ
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
ജൂൾ

അന്താരാഷ്ട്ര ഏകകവ്യവസ്ഥയിൽ ഊർജ്ജത്തിന്റെ വ്യൂത്പന്ന ഏകകമാണ് **ജൂൾ** (പ്രതീകം **J**). ഇംഗ്ലീഷ് ഭൗതികശാസ്ത്രജ്ഞനായ ജെയിംസ് പ്രെസ്കോട്ട് ജൂളിന്റെ ബഹുമാനാർത്ഥമാണ് ഈ ഏകകത്തിന് ജൂൾ എന്ന പേരിട്ടിരിക്കുന്നത്. ഒരു ന്യൂട്ടൺ ബലം ഒരു വസ്തുവിനെ ഒരു മീറ്റർ ദൂരം നീക്കുമ്പോൾ പ്രയോഗിക്കപ്പെടുന്ന ഊർജ്ജമാണ് ഒരു ജൂൾ.

::\rm 1\ J = 1\ N \cdot m = \left ( \frac{kg \cdot m}{s^2} \right ) \cdot m = \frac{kg \cdot m^2}{s^2}=Pa \cdot m^3= 1\ W \cdot s

വർഗ്ഗം:എസ്.ഐ. വ്യുത്പന്ന ഏകകങ്ങൾ
വർഗ്ഗം:ഊർജ്ജം
ടി.വി. പുരം

കേരളത്തിലെ കോട്ടയം ജില്ലയിൽ വൈക്കത്തിനടുത്തുള്ള ഒരു കായലോരഗ്രാമം ആണ്‌ **ടി.വി. പുരം**.  *തിരുമണി വെങ്കിടപുരം* എന്ന മുഴുവൻ പേരിന്റെ  ചുരുക്കമാണ്‌ ടി.വി. പുരം. വൈക്കത്തുനിന്നും വേമ്പാനാട്ടു കായലിന്റെ തീരത്തുകൂടി 5 കിലോമീറ്റർ സഞ്ചരിച്ചാൽ ഇവിടെ എത്തിച്ചേരാം. കായലോരമായതിനാൽ കായൽ മേഖലയെ ആശ്രയിച്ചു കഴിയുന്നവർ ധാരാളം ഉണ്ട്. മൂന്നു വശങ്ങളും വെള്ളത്താൽ ചുറ്റപ്പെട്ടുകിടക്കുന്ന ടി.വി. പുരം പഞ്ചായത്ത് കോട്ടയം ജില്ലയുടെ വടക്കുപടിഞ്ഞാറേ മൂലയിലാണ് സ്ഥിതി ചെയ്യുന്നത്. പഞ്ചായത്തിന്റെ തെക്കും പടിഞ്ഞാറും അതിർത്തികൾ കേരളത്തിലെ ഏറ്റവും വലിയ കായലായ വേമ്പനാട്ടുകായലാണ്. കിഴക്കേ അതിർത്തിയിൽ മൂവാറ്റുപുഴയാറിന്റെ കൈവഴിയായ കരിയാറാണ്. പഞ്ചായത്തിന്റെ തെക്കുകിഴക്കേ മൂലയിൽ വച്ച് കരിയാർ വേമ്പനാട്ടുകായലുമായി സന്ധിക്കുന്നു. വൈക്കം നഗരസഭയുമായി ചേരുന്ന വടക്കുഭാഗം മാത്രമാണു കര അതിർത്തിയിലുള്ളത്. ചരിത്രപ്രസിദ്ധമായ വൈക്കം നഗരത്തിന്റെ ഏറ്റവും സമീപസ്ഥമായ പഞ്ചായത്താണ് ടി. വി . പുരം. ടി.വി. പുരത്തിന് കിഴക്കുഭാഗത്തായി തലയാഴം പഞ്ചായത്ത് സ്ഥിതിചെയ്യുന്നു. വൈക്കത്തെ 108 ബ്രാഹ്മണ കുടുംബങ്ങളിൽ 64 എണ്ണവും തിരുമണി വെങ്കിടപുരത്തായിരുന്നു എന്ന് പറയപ്പെടുന്നു . മത്സ്യബന്ധനം , കക്കാശേഖരണം, കയർ, പായ നെയ്ത്ത് , കൃഷി തുടങ്ങിയവയാണ് ഉപജീവന മാർഗങ്ങൾ. പ്രമുഖ ദേവാലയങ്ങളായ ടി.വി. പുരം ശ്രീരാമസ്വാമിക്ഷേത്രം, ടി.വി. പുരം സരസ്വതിക്ഷേത്രം എന്നിവ ഈ പഞ്ചായത്തിലാണ്.

### സ്ഥാനവും വിസ്തൃതിയും
വിസ്തീർണ്ണം                                :      കായൽ ഉൾപ്പെടെ 17.30 ച.കി  ( കരപ്രദേശം 7.86 ച.കി )

## അതിരുകൾ
*വടക്ക്               :       വൈക്കം മുനിസിപ്പാലിറ്റി
*തെക്ക്               :       വേമ്പനാട്ടുകായൽ
*പടിഞ്ഞാറ്        :       വേമ്പനാട്ടുകായൽ
*കിഴക്ക്             :       വല്യാനപ്പുഴ , കരിയാർ
ലെൻസ്

thumb|right|ഒരു ലെൻസ്.
right|frame|പ്രകാശത്തെ ഒരിടത്ത് കേന്ദ്രീകരിപ്പിക്കുന്നതിനും ലെൻസ് ഉപയോഗിക്കാം.

പ്രകാശത്തെ കടത്തിവിടുകയും അപവർത്തിപ്പിക്കുകയും ചെയ്യുന്ന പൂർണ്ണമായോ ഭാഗികമായോ അക്ഷസമമിതീയമായ (axial symmetric) പ്രകാശികോപകരണമാണ്‌ **ലെൻസ്** അഥവാ **കാചം**. രണ്ട് ഗോളോപരിതലത്തോടു കൂടിയ ഒരു സുതാര്യ മാധ്യമത്തിന്റെ ഭാഗമാണ്‌ ലെൻസ്. ലെൻസ് പ്രധാനമായും രണ്ടു  വിധമുണ്ട്. ഉത്തലകാചവും അവതലകാചവും.

## ഉത്തലകാചം

മധ്യഭാഗം ഉയർന്നുകാണപ്പെടുന്ന ലെൻസുകളാണ്‌ ഉത്തലകാചങ്ങൾ (Convex lens). കോൺവെക്സ് ലെൻസ്. പ്രകാശത്തെ ഒരു ബിന്ദുവിലേക്ക് കേന്ദ്രീകരിക്കുന്നതിനാൽ ഇവയെ സംവ്രജനകാചം (Converging lens) എന്നും വിളിക്കുന്നു.

## അവതല കാചം അഥവാ നതമധ്യ കാചം

പ്രകാശത്തെ വിവ്രജിപ്പിക്കുന്ന ഇനം ലെൻസാണ്‌ അവതലകാചം (Concave lens) അഥവാ നതമധ്യ കാചം. ഇതിന്റെ മധ്യഭാഗം കുഴിഞ്ഞിരിക്കും. പ്രകാശത്തെ വിവ്രജിപ്പിക്കുന്നതിനാൽ ഇവയെ വിവ്രജനകാചം (Diverging lens) എന്നും വിളിക്കുന്നു.

## ലെൻസുമായി ബന്ധപ്പെട്ട പദങ്ങൾ
### വക്രതാകേന്ദ്രം (Center of curvature)
ഒരു ലെൻസിന്റെ രണ്ട് ഉപരിതലങ്ങളിൽ ഓരോന്നും ഓരോ ഗോളത്തിന്റെ ഭാഗങ്ങളാണ്‌. ഈ ഗോളത്തിന്റെ കേന്ദ്രമാണ്‌ വക്രതാകേന്ദ്രം എന്നു പറയുന്നത്.
### മുഖ്യ അക്ഷം( Principal axis)
ഒരു ലെൻസിന്റെ വക്രതാകേന്ദ്രത്തിലൂടെ കടന്നു പോകുന്ന നേർ രേഖയാണ്‌ മുഖ്യ അക്ഷം.
### പ്രാകാശിക കേന്ദ്രം (Optic Center)
ഒരു ലെൻസിന്റെ മധ്യ ബിന്ദുവിനെ പ്രാകാശികകേന്ദ്രം എന്നു പറയുന്നു.
### മുഖ്യ ഫോക്കസ് (Principal Focus)
·       ഒരു കോൺവെക്സ് ലെൻസിന്റെ മുഖ്യ അക്ഷത്തിനു സമീപവും സമാന്തരവുമായി ലെൻസിൽ പതിക്കുന്ന പ്രകാശ രശ്മികൾ  ലെൻസിൽ കൂടി കടന്ന് മുഖ്യ അക്ഷത്തിലുള്ള ഒരു ബിന്ദുവിൽ കേന്ദ്രീകരിക്കുന്നു. ഈ ബിന്ദുവിനെ കോൺവെക്സ് ലെൻസിന്റെ മുഖ്യഫോക്കസ്  എന്നു പറയുന്നു. 

·      ·       കോൺകേവ് ലെൻസിന്റെ മുഖ്യ അക്ഷത്തിന് സമാന്തരമായി ലെൻസിൽ പതിക്കുന്ന പ്രകാശരശ്മികൾ അപവർത്തനത്തിനുശേഷം പരസ്പരം അകലുന്നു ഈ രശ്മികൾ പതന രശ്മികളുടെ അതേ വശത്ത് ഉള്ള ഒരു ബിന്ദുവിൽ നിന്ന് പുറപ്പെടുന്നതായി തോന്നുന്നു ·       ഈ ബിന്ദുവാണ് കോൺകേവ് ലെൻസിന്റെ മുഖ്യ ഫോക്കസ്

## ഇതും കാണുക
* ഫോക്കസ് ദൂരം
## അവലംബം
ശാസ്ത്രപുസ്തകം എട്ടാം ക്ലാസ്

### പുറത്തേക്കുള്ള കണ്ണികൾ

thumb|right|Thin lens simulation
* Thin Lens Java applet
* Open source thin lens simulation (Java applet)
* Learning by Simulations - Concave and Convex Lenses
* [OpticalRayTracer - [GPL|Open source] lens simulator (downloadable java)]

വർഗ്ഗം:പ്രകാശിക ഉപകരണങ്ങൾ
വർഗ്ഗം:ഛായാഗ്രഹണം
വർഗ്ഗം:ലെൻസുകൾ
തൈര് സാദം

തെക്കേ ഇന്ത്യയിലെ ഒരു ഭക്ഷണവിഭവമാണ് **തൈര് സാദം**(**Curd rice**) ( Tamil -தயிர் சாதம் )( Telugu - పెరుగు అన్నం) (Kannada - ಮೊಸರು-ಅನ್ನ).  തെക്കെ ഇന്ത്യൻ സംസ്ഥാനങ്ങളായ കർണ്ണാടക, ആന്ധ്രപ്രദേശ്,  തമിഴ് നാട് എന്നിവടങ്ങളിൽ ഇത് വളരെ വ്യാ‍പകമായി ലഭിക്കുന്ന ഒരു ഭക്ഷണവിഭവമാണ്.

## തയ്യാറാക്കുന്ന വിധം
ഇത് സാധാരണരീതിയിൽ വളരെ എളുപ്പത്തിൽ തയ്യാറാക്കാൻ പറ്റുന്ന ഒരു വിഭവമാണ്. വേവിച്ച അരിയിൽ തൈര് ചേർത്താണ് ഇത് എളുപ്പത്തിൽ തയ്യാറാക്കുന്നത്. 

;മറ്റൊരു വിധം
അരി ഉടയുന്ന രീതിയിൽ വരെ വേവിക്കുക. എന്നിട്ട് ഒരു കുഴമ്പ് രൂപത്തിലാകുമ്പോൾ അതിനെ ആറാൻ അനുവദിക്കുക. പിന്നീട് ചെറുതായി അരിഞ്ഞ പച്ചമുളക്, ഇഞ്ചി, കറിവേപ്പില എന്നിവ ചേർക്കുക. ചില സ്ഥലങ്ങളിൽ ഇത് കൂടാതെ ഉഴുന്ന്, കടുക്, ജീരകം  എന്നിവയും ചേർക്കുന്ന പതിവുണ്ട്. ഇതിനു ശേഷം ഇതിൽ തൈര് ചേർത്ത് നന്നായി ഇളക്കുന്നു. ആവശ്യത്തിന് ഉപ്പ് ചേർത്താണ് ഇളക്കുക.

## വിളമ്പുന്ന വിധം
തൈര് സാദം പൊതുവേ ഉച്ചഭക്ഷണമായാണ്‌ വിളമ്പുന്നത്. മാങ്ങ അച്ചാർ, നാരങ്ങ അച്ചാർ എന്നിങ്ങനെയുള്ള അച്ചാറുകളാണ്‌ ഇതിന്റെ കൂടെ കഴിക്കുന്നത്.

## പുറത്തേക്കുള്ള കണ്ണികൾ

* Traditional Curd Rice Recipe
* Curd Rice Recipe
സെസമി സ്ട്രീറ്റ്

അമേരിക്കയിലെ, കുട്ടികൾക്കായുള്ള ഒരു വിദ്യാഭ്യാസ ടെലിവിഷൻ പരമ്പരയാണ് **സെസമി സ്ട്രീറ്റ്**. വിദ്യാഭ്യാസവും വിനോദവും സംയോജിച്ച ഈ പരമ്പര ഇന്ന് നിലവിലുള്ള രീതിയിലെ വിദ്യാഭ്യാസ ടെലിവിഷൻ പരിപാടികൾക്ക് തുടക്കം കുറിച്ച ഒന്നാണ്. സെസമി സ്ട്രീറ്റിലെ, ജിം ഹെൻസൺ സൃഷ്ടിച്ച മപ്പറ്റ് കഥാപാത്രങ്ങൾ വളരെ പ്രശസ്തമാണ്. 1969 നവംബർ 10-നാണ് ഇതിന്റെ ആദ്യ പ്രദർശനം നടന്നത്. യു.എസ്. ടെലിവിഷൻ ചരിത്രത്തിൽ ഏറ്റവുമധികം കാലം പ്രദർശിപ്പിക്കപ്പെട്ട കുട്ടികളുടെ പരിപാടി ഇതാണ്. യുണൈറ്റഡ് സ്റ്റേറ്റ്സിൽ ഇതിന്റെ നിർമാതാക്കാൾ മുമ്പ് ചിൽഡ്രൻസ് ടെലിവിഷൻ വർക്ക്ഷോപ്പ് എന്നറിയപ്പെട്ടിരുന്ന സെസമി വർക്ക്ഷോപ്പ് എന്ന ലാഭേച്ഛയില്ലാതെ പ്രവർത്തിക്കുന്ന സംഘടനയാണ്.

## അവലംബം


വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
ഐ.എസ്.ഒ. 8601

തിയ്യതി, സമയം എന്നിവ സംബന്ധമായ വിവരങ്ങൾ കാര്യക്ഷമമായി കൈമാറ്റം ചെയ്യപ്പെടുന്നതിനുവേണ്ടി നിർമ്മിക്കപ്പെട്ടിട്ടുള്ള ഒരു അന്തർദേശീയ മാനദണ്ഡമാണ്‌ **ഐ.എസ്.ഒ. 8601** (**ISO 8601**). ഇന്റർനാഷണൽ ഓർഗനൈസേഷൻ ഫോർ സ്റ്റാൻഡേർഡൈസേഷൻ (International Organization for Standardization അഥവാ ISO) ആണിത് പുറത്തിറക്കിയിരിക്കുന്നത്. തിയ്യതി, സമയങ്ങളുടെ സാംഖ്യിക രൂപകങ്ങൾ രാജ്യന്തരപരിധികൾക്കപ്പുറം കൈമാറ്റം ചെയ്യപ്പെടുമ്പോഴുണ്ടായേക്കാവുന്ന അർത്ഥഭ്രംശങ്ങളും ആശയകുഴപ്പങ്ങളും പിഴവുകളും ഒഴിവാക്കുക എന്നതാണ്‌ ഈ അന്തർദേശിയ മാനദണ്ഡം കൊണ്ട് ഉന്നം വയ്ക്കുന്നത്. തിയ്യതി-സമയത്തിലെ ഏറ്റവും വലിയ സംജ്ഞയായ വർഷം ആദ്യം വരുന്ന വിധത്തിലാണ്‌ ഇതിൽ സംജ്ഞകൾ നിരത്തപ്പെടുന്നത്, ഏറ്റവും വലുതിൽ തുടങ്ങി അടുത്ത വലുത് എന്ന രീതിയിൽ ഏറ്റവും ചെറിയ സംജ്ഞയായ നിമിഷം അവസാനം വരുന്നു. കൂടാതെ സമയമേഖലകൾക്കപ്പുറമുള്ള കൈമാറ്റത്തിന്‌ കോർഡിനേറ്റഡ് യൂണിവേഴ്സൽ ടൈമുമായുള്ള വ്യത്യാസം അവസാനം ചേർക്കാനുള്ള സൗകര്യവും ഇതിൽ ഉൾപ്പെടുത്തിയിരിക്കുന്നു.

## പൊതുവായ തത്ത്വങ്ങൾ
* തിയ്യതിയുടെയും സമയത്തിന്റെയും വിലകൾ ക്രമീകരിക്കപ്പെട്ടിരിക്കുന്നത് ഏറ്റവും വലുതിൽ നിന്നും ചെറുതിലേക്ക് എന്ന രീതിയിലാണ്‌: വർഷം, മാസം (അല്ലെങ്കിൽ ആഴ്ച), ദിവസം, മണിക്കൂർ, മിനുട്ട്, നിമിഷം, നിമിഷത്തിന്റെ ഘടകങ്ങൾ. അതായത് അവയുടെ ക്രമം സംഭവിക്കുന്നതിനനുസരിച്ചാണ്‌.
* തിയ്യതിയിലേയും സമയത്തിലേയും വിലകക്ക് നിശ്ചിത എണ്ണം അക്കങ്ങൾ ഉണ്ട്, എണ്ണം തികയ്ക്കാൻ മുൻപിൽ അധികമായി പൂജ്യങ്ങൾ ചേർക്കേണ്ടതാണ്‌.
* രൂപകങ്ങൾ രണ്ടുവിധത്തിൽ കാണിക്കാവുന്നതാണ്‌ - ഏറ്റവും കുറഞ്ഞ എണ്ണം അക്കങ്ങളും വേർതിരിക്കൽ ചിഹ്നങ്ങളും ഉപയോഗിച്ചുള്ള അടിസ്ഥാന രീതിയും എളുപ്പത്തിലുള്ള മനുഷ്യവായനയ്ക്ക് സഹായകമായ രീതിയിൽ വേർതിരിക്കൽ ചിഹ്നങ്ങൾ ഉപയോഗിച്ചുള്ള വിപുലീകരിക്കപ്പെട്ട രീതിയും. തിയ്യതി വിലകൾക്കിടയിൽ (വർഷം, മാസം, ആഴ്ച, ദിവസം) ഹൈഫണും സമയ വിലകൾക്കിടയിൽ (മണിക്കൂർ, മിനുട്ട്, സെക്കൻഡ്) കോളനും വേർതിരിക്കൽ ചിഹ്നങ്ങളായി ഉപയോഗിക്കുന്നു. ഉദാഹരണത്തിന്‌ 2009 ലെ ആദ്യമാസത്തിലെ ആറാമത്തെ ദിവസം വിപുലീകരിച്ച രീതിയിൽ "2009-01-06" എന്നും അടിസ്ഥാന രൂപത്തിൽ "20090106" എന്നും വ്യക്തതയോടെ എഴുതാവുന്നതാണ്‌. വിപുലീകരിച്ച രീതിക്കാണ്‌ അടിസ്ഥാന രീതിയേക്കാൾ കൂടുതൽ പ്രാമുഖ്യം കാരണം അവ എളുപ്പത്തിലുള്ള മനുഷ്യവായനയ്ക്ക് സഹായകമാകുന്നു എന്നതുകൂടാതെ മാനദണ്ഡവുമായി പരിചിതമല്ലാത്തവർക്ക്  അടിസ്ഥാന രീതിയിലെ ചില രൂപങ്ങൾ ആശയകുഴപ്പമുണ്ടാകാനിടയുള്ളതുമാണ്‌.
## അവലംബം

## പുറത്തേക്കുള്ള കണ്ണികൾ

*ISO's catalog entry for ISO 8601:2004
*The latest prototype of ISO 8601-1 (ISO/TC 154 N)
*The latest prototype of ISO 8601-2 (ISO/TC 154 N)
*Use international date format (ISO) – Quality Web Tips The World Wide Web Consortium (W3C)
*
*ISO 8601 summary by Markus Kuhn
*
*The Mathematics of the ISO 8601 Calendar
*W3C Specification about UTC Date and Time, based on ISO 8601:1988
*IETF RFC 3339, based on ISO 8601:2000

**Implementation overview**
* ISO 8601 Implementation Around The World

വർഗ്ഗം:മാനദണ്ഡങ്ങൾ
കുഞ്ഞിമംഗലം ഗ്രാമപഞ്ചായത്ത്

ലഘുചിത്രം|Palott Kavu, Kunhimangalam

കണ്ണൂർ ജില്ലയിലെ പയ്യന്നൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **കുഞ്ഞിമംഗലം ഗ്രാമപഞ്ചായത്ത്**. കുഞ്ഞിമംഗലം വില്ലേജുപരിധിയിൽ ഉൾപ്പെടുന്ന കുഞ്ഞിമംഗലം ഗ്രാമപഞ്ചായത്തിനു 15.44 ചതുരശ്രകിലോമീറ്റർ വിസ്തീർണ്ണമുണ്ട്. പഞ്ചായത്തിന്റെ അതിർത്തികൾ കിഴക്ക് ചെറുതാഴം പഞ്ചായത്തും വടക്ക് പെരുമ്പപ്പുഴയും തെക്ക് രാമന്തളി പഞ്ചായത്തും പടിഞ്ഞാറ്  പയ്യന്നൂർ മുൻസിപ്പാലിറ്റിയുമാണ്. പഴയ ചിറയ്ക്കൽ താലൂക്കിലുണ്ടായിരുന്ന 76 അംശങ്ങളിലൊന്നായിരുന്നു കുഞ്ഞിമംഗലം. പഴയ മലബാർ ജില്ലയിൽ ഉൾപ്പെട്ടിരുന്ന പഞ്ചായത്തുകളിലൊന്നാണ് ചെറുതാഴം - കുഞ്ഞിമംഗലം പഞ്ചായത്ത്. 1962-ൽ ഈ പഞ്ചായത്ത് വിഭജിക്കപ്പെട്ടപ്പോൾ കുഞ്ഞിമംഗലം പ്രദേശത്തെ ഏഴു വാർഡുകളെ ഉൾപ്പെടുത്തിക്കൊണ്ട് കുഞ്ഞിമംഗലം പഞ്ചായത്ത് നിലവിൽ  വന്നു.പഞ്ചായത്ത് ഓഫീസ് ആണ്ടാം കൊവ്വലിൽ സ്ഥിതി ചെയ്യുന്നു .

## ജനസംഖ്യ
2001-ലെ കാനേഷുമാരി പ്രകാരം കുഞ്ഞിമംഗലത്തെ ജനസംഖ്യ 8253 പുരുഷന്മാരും 9761 സ്ത്രീകളും ഉൾപ്പെടെ 18014 ആണ്.

## വാർഡുകൾ
#എടാട്ട്  	 
#ചെറാട്ട് 
#കുന്നിന്കിഴക്ക് 	
#പറമ്പത്ത് 	
#കിഴക്കാനി 	
#മല്ലിയോട്ട് 	
#പാണച്ചിറ 	
#അങ്ങാടി 	 
#തലായി 	 
#തെക്കുംമ്പാട് 	 
#പുതിയപുഴക്കര 	
#കുതിരുമ്മൽ	 
#കണ്ടംകുളങ്ങര 	
#വടക്കുംമ്പാട്
#കൊവ്വപ്പുറം

## അവലംബങ്ങൾ

(
*http://www.trend.kerala.gov.in  
*Census data 2001

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ജി.ഡി.പി. പ്രകാരമുള്ള രാജ്യങ്ങളുടെ പട്ടിക

ഈ താളിൽ മൊത്ത ആഭ്യന്തര ഉത്പാദനം (ജിഡിപി/ഗ്രോസ്സ് ഡൊമസ്റ്റിൿ പ്രൊഡക്റ്റ്) അനുസരിച്ച് ക്രമപ്പെടുത്തിയിരിക്കുന്ന രാജ്യങ്ങളുടെ പട്ടിക കൊടുത്തിരിക്കുന്നു, ഒരു വർഷത്തിൽ ഒരു രാജ്യത്തെ എല്ലാ ചരക്കുകളുടെയും സേവനത്തിന്റെയും വിപണിയിലെ വില. ജിഡിപി പ്രകരമുള്ള ഡോളർ വില നിർണയിച്ചിരിക്കുന്നതു വിപണിയിലെ അല്ലെങ്കിൽ ഗവണ്മെന്റിന്റെ ഔദ്യൊഗിക കൈമാറ്റ നിരക്കു അനുസരിച്ചാണ്.

സ്രോതസ്സിൽ ഉള്ളതു കൊണ്ടു രാജ്യങ്ങല്ലാത്ത ചില സാമ്പത്തിക ശക്തികളെ താഴെ കൊടുത്തിരിക്കുന്ന പട്ടികയിൽ ഉൾപ്പെടുത്തിയിരിക്കുന്നു. ഈ സാമ്പത്തിക ശക്തികളെ ഇവിടെ കൊടുത്തിരിക്കുന്ന ചാർട്ടിൽ റാങ്ക് ചെയ്തിട്ടില്ല പക്ഷെ അവയെ ഒരു താരതമ്യത്തിനായി ജിഡിപി അനുസരിച്ച് ക്രമപ്പെടുത്തിയിരിക്കുന്നു. 

ആദ്യത്തെ പട്ടികയിൽ അന്താരാഷ്ട്ര നാണയനിധി അംഗങ്ങൾക്കുള്ള 2008-ലെ വിവരങ്ങൾ ഉൾ‍ക്കൊള്ളിച്ചിരിക്കുന്നു. രണ്ടമത്തെ പട്ടികയിൽ ലോക ബാങ്കിന്റെ 2008 ലെ സാധ്യതാ വിവരങ്ങൾ ഉൾക്കൊള്ളിച്ചിരിക്കുന്നു. മൂന്നാമത്തെ പട്ടിക സി. ഐ. എ വേൾഡ് ഫാക്ട് ബുക്കിന്റെ 2008 ലെ സാധ്യതാ വിവരങ്ങൾ ഉൾക്കൊള്ളിച്ചിരിക്കുന്നു 

## References

## See also

വർഗ്ഗം:രാജ്യങ്ങളുടെ പട്ടികകൾ
നിക്കോൺ

**' () അഥവാ **നിക്കോൺ** അല്ലെങ്കിൽ **Nikon Corp.** [[ടോക്കിയോ]] ആസ്ഥാനമായ ഒരു ബഹുരാഷ്ട്ര കമ്പനിയാണ്. കൂടുതലായും ഛായാഗ്രാഹണവുമായി ബന്ധപ്പെട്ട ഉത്പന്നങ്ങളാണ് നൈക്കോൺ നിർമ്മിക്കാറ്. [[ക്യാമറ]], [[ദൂരദർശിനി]], [[മൈക്രോസ്കോപ്പ്]], [[ലെൻസ്]] എന്നിവ അടങ്ങുന്ന ഈ ഉൽപ്പന്നനിരയുടെ ഉത്പാദനത്തിൽ ലോകത്തിൽ രണ്ടാം സ്ഥാനമാണ് നിക്കോണിനുള്ളത്. [[കാനൺ]], [[കാസിയോ]], [[കൊഡാക്ക്]], [[സോണി]], [[പെന്റാക്സ്]], [[പാനസോണിക്]], [[ഫൂജിഫിലിം]], [[ഒളിമ്പസ്]] എന്നിവയാണ് നിക്കോണിന്റെ മുഖ്യ എതിരാളികൾ.

1917-ൽ ''നിഹോൺ കൊഗാക്കു കോഗ്യോ കബുഷികിഗൈഷാ''(日本光学工業株式会社 "ജപ്പാൻ ഒപ്റ്റിക്കൽ ഇന്റസ്ട്രീസ് കോർപ്പറേഷൻ") എന്ന പേരിലായിരുന്നു ഈ കമ്പനി പ്രവർത്തിച്ചുതുടങ്ങിയത്. 1988-ൽ ''നിക്കോൺ കോർപ്പറേഷൻ'' എന്ന് ഈ കമ്പനിയെ പുനർനാമകരണം ചെയ്തു. ജപ്പാനിലെ തന്നെ [[മിത്സുബിഷി|മിത്സുബിഷി ഗ്രൂപ്പിന്റെ]] ഭാഗമാണ് നിക്കോൺ. നിക്കോൺ എന്ന നാമം 1946-ൽ തന്നെ ''നിഹോൺ കൊഗാക്കു'' (日本光学: "ജപ്പാൻ ഒപ്റ്റിക്കൽ") എന്ന വാക്കും Zeiss ''Ikon'' എന്ന വാക്കും സം‌യോജിപ്പിച്ച് ഉപയോഗിച്ച് തുടങ്ങിയിരുന്നു. 

നിക്കോൺ എന്ന വാക്കിനെ ലോകത്ത് പലരീതിയിലും ഉച്ഛരിക്കാറുണ്ട്. ജാപ്പനീസിൽ ; എന്നും ബ്രിട്ടീഷ് ഉച്ചാരണത്തിൽ **നിക്കോൺ** (;) എന്നും [[അമേരിക്കൻ ഐക്യനാടുകൾ|അമേരിക്കൻ ഇംഗ്ലീഷിൽ]] **നൈക്കൺ''' () എന്നുമാണ് ഉച്ഛരിച്ച് കാണാറ്.

## ഉത്പന്നങ്ങൾ
### ക്യാമറ
ലഘു|left|ഒരു നിക്കോൺ ഡി 200 ക്യാമറ
* നിക്കോൺ ഡി40
* നിക്കോൺ ഡി40 എക്സ്
* നിക്കോൺ ഡി60
* നിക്കോൺ ഡി3000
* നിക്കോൺ ഡി5000
* നിക്കോൺ ഡി80
* നിക്കോൺ ഡി90
* നിക്കോൺ ഡി300
* നിക്കോൺ ഡി300എസ്
* നിക്കോൺ ഡി5300

## പുറമേയ്ക്കുള്ള കണ്ണികൾ
* നൈക്കൺ അമേരിക്ക

## അവലംബം


വർഗ്ഗം:ഛായാഗ്രഹണം
വർഗ്ഗം:വ്യവസായസ്ഥാപനങ്ങൾ
വർഗ്ഗം:ജപ്പാൻ ആസ്ഥാനമായുള്ള ബഹുരാഷ്ട്രകമ്പനികൾ
നിക്കോൺ ഡി40

2006 നവംബർ 16-ന് നിക്കോൺ പ്രഖ്യാപിച്ച തുടക്കക്കാർക്കായുള്ള ഡിജിറ്റൽ എസ്.എൽ.ആർ ക്യാമറയാണ് ഡി40. ഇതിനു മുൻപ് നൈക്കണിന്റെ തുടക്കക്കാർക്കുള്ള ക്യാമറയായിരുന്ന ഡി50-യിൽ കാലികമായ മാറ്റങ്ങൾ വരുത്തിയാണ് ഡി40 പുറത്തിറക്കിയത്. വിലയും ഭാരവും കുറയ്ക്കാനായി ക്യാമറയ്ക്ക് അകത്തുള്ള മോട്ടോർ ഒഴിവാക്കിയതായിരുന്നു അതിൽ മുഖ്യം. ഡി40-ക്ക് വേണ്ടി 18-55 mm G-II എന്ന കിറ്റ് ലെൻസും ഇതിനോടനുബന്ധിച്ച് നിക്കോൺ പുറത്തിറക്കുകയുണ്ടായി.. നിക്കോൺ ഡി80-യുടെ പകുതി വില മാത്രം ഉണ്ടായിരുന്ന ഡി40 കൊണ്ട് പുതുതായി എസ്.എൽ.ആർ ക്യാമറ വാങ്ങുന്ന അധികം സാങ്കേതിക പരിജ്ഞാനം ഇല്ലാത്ത ഉപഭോക്താക്കളെയാണ് നിക്കോൺ ലക്ഷ്യമിട്ടത്. ആറ് മെഗാപിക്സൽ മാത്രം ഉണ്ടായിരുന്ന ഡി40 സെൻസറ് 10 മെഗാപിക്സൽ ആക്കി ഉയർത്തി ഡി40എക്സ് എന്ന പേരിൽ 2007 മാർച്ച് 6-ന് നിക്കോൺ മറ്റൊരു മോഡലും പുറത്തിറക്കി. 

ക്യാമറയ്ക്ക് അകത്തുള്ള മോട്ടോർ ഒഴിവാക്കി നിക്കോൺ പുറത്തിറക്കിയ ആദ്യ ഡിജിറ്റൽ എസ്.എൽ.ആറ് ആണ് ഡി40. പിന്നീട് ഡി40എക്സ്, ഡി60, ഡി3000, ഡി5000 എന്നീ ക്യാമറകളും ഈ പ്രത്യേകതയുമായി പുറത്തിറക്കി. ഇവയിൽ AF-S അല്ലെങ്കിൽ AF-I എന്ന തരം എഫ്-മൗണ്ട് ലെൻസ് മാത്രമേ ഓട്ടോഫോക്കസ്സ് ചെയ്യുകയുള്ളൂ എന്നതാണ് ഇവയുടെ പോരായ്മ .

നിക്കോണിന്റെ ഡിജിറ്റൽ എസ്.എൽ.ആർ ഛായാഗ്രാഹികളിൽ ഏറ്റവും വിലകുറഞ്ഞതും ഭാരം കുറഞ്ഞതുമായ ക്യാമറയാണ് ഡി40.

## ഡി40എക്സ്
2007 മാർച്ച് 6-ന് നൈക്കൺ ഡി40എക്സ് എന്ന പുതിയ ക്യാമറ പുറത്തിറക്കി. ഡി40യുമായി കാഴ്ചയിൽ ഒരു വ്യത്യാസവുമില്ലാതിരുന്ന ഡി40എക്സിന് ഡി40യിൽ നിന്ന് വ്യത്യസ്തമായി 10 മെഗാപിക്സൽ സെൻസറും, സെക്കന്റിൽ 3 ചിത്രം വരെ എടുക്കാനുള്ള കഴിവും, ISO 100 എന്ന കുറഞ്ഞ കുറഞ്ഞ വെളിച്ചത്തിലും ചിത്രം എടുക്കാനുള്ള കഴിവും ഉണ്ടായിരുന്നു. കൂടാതെ ഡി40യുടെ 1/500 സെക്കന്റ് എന്ന ഫ്ലാഷ് സിങ്ക് വേഗത ഡി40എക്സിൽ 1/200 സെക്കന്റുകൾ എന്നും ഉയർത്തുകയുണ്ടായി.

നിക്കോൺ 55-200mm f/4-5.6G AF-S Zoom-Nikkor IF-ED എന്ന പുതിയ ലെൻസും ഇതോടനുംബന്ധിച്ച് നിക്കോൺ പുറത്തിറക്കി. 2007-ൽ നിക്കോൺ ഡി60 പുറത്തിറക്കിയതോടുകൂടി നിക്കോൺ ഡി40എക്സ് നിർമ്മിക്കുന്നത് നിക്കോൺ നിർത്തലാക്കി.

## പുറമേയ്ക്കുള്ള കണ്ണികൾ
* Nikon D40 - Nikon global website 
* Nikon D40 - Nikon USA website 
* Nikon D40 Review at DPReview
* D40 user's guide (non-Nikon)
* List of Nikon compatible lenses with integrated autofocus-motor

## അവലംബം


വർഗ്ഗം:നിക്കോൺ ക്യാമറകൾ
പിറവം നിയമസഭാമണ്ഡലം

കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് **പിറവം നിയമസഭാമണ്ഡലം**. കണയന്നൂർ താലൂക്കിൽ ഉൾപ്പെടുന്ന  ആമ്പല്ലൂർ, എടയ്ക്കാട്ടുവയൽ, ചോറ്റാനിക്കര, മുളന്തുരുത്തി എന്നീ ഗ്രാമപഞ്ചായത്തുകളും മൂവാറ്റുപുഴ താലൂക്കിൽ ഉൾപ്പെടുന്ന  ഇലഞ്ഞി, കൂത്താട്ടുകുളം, മണീട്, പാമ്പാക്കുട, പിറവം, രാമമംഗലം, തിരുമാറാടി എന്നീ പഞ്ചായത്തുകളും തൃപ്പൂണിത്തുറ നഗരസഭയുടെ ഭാഗങ്ങളും ഉൾപ്പെടുന്നതാണ് പിറവം നിയമസഭാമണ്ഡലം.. 2012 മുതൽ കേരള കോൺഗ്രസ് ജേക്കബിലെ അനൂപ് ജേക്കബാണ് ഈ മണ്ഡലത്തിന്റെ നിയമസഭാപ്രതിനിധി.

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q13113295 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## തിരഞ്ഞെടുപ്പുകൾ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
സെഹിയോൻ മൂപ്പന്മാരുടെ ചട്ടങ്ങൾ

thumb|"ചട്ടങ്ങളുടെ" 1903-ലെ റഷ്യൻ പതിപ്പ് പ്രസിദ്ധീകരിച്ച പാവെൽ ക്രൂഷെവാൻ

യഹൂദജനതയുടെ ലോകമേധാവിത്വത്തിനുള്ള രഹസ്യപദ്ധതി വിവരിക്കുന്നതെന്ന മട്ടിൽ പ്രചരിച്ച ഒരു രചനയ്ക്ക് നൽകപ്പെട്ടിട്ടുള്ള പല പേരുകളിൽ ഒന്നാണ് ***സെഹിയോൻ മൂപ്പന്മാരുടെ ചട്ടങ്ങൾ*** എന്നത് (ഇംഗ്ലീഷ്: Protocols of the Elders of Zion; റഷ്യൻ: "Протоколы Сионских мудрецов" അല്ലെങ്കിൽ "Сионские Протоколы"). 1903-ൽ റഷ്യൻ സാമ്രാജ്യത്തിൽ നടന്ന ആദ്യപ്രസിദ്ധീകരണത്തെ തുടർന്ന്, ഒട്ടേറെ സ്വതന്ത്രഗവേഷണങ്ങൾ അത് ഒരു തട്ടിപ്പാണെന്ന് ആവർത്തിച്ച് തെളിയിച്ചെങ്കിലും, അതിന്റെ ഉള്ളടക്കത്തെ യഹൂദവിരുദ്ധത വ്യാപകമായുള്ള നാടുകളിൽ പത്യേകിച്ചും, പലരും ഇന്നും യാഥാർത്ഥ്യമായെടുക്കുന്നു. യഹൂദവിരുദ്ധർ പതിവായി അതിന്റെ പതിപ്പുകൾ ഇറക്കുകയും ലോകമേധാവിത്വത്തിനു വേണ്ടിയുള്ള "യഹൂദഗൂഢാലോചനയ്ക്ക്" തെളിവായി അതിനെ ഉദ്ധരിക്കുകയും ചെയ്യാറുണ്ട്. 1921-ൽ ബ്രിട്ടണിലെ "ദി ടൈംസ് " ദിനപത്രം പ്രസിദ്ധീകരിച്ച ഒരു ലേഖന പരമ്പര, "ചട്ടങ്ങളുടെ ‍" ഉള്ളടക്കത്തിൽ ഏറെയും, യഹൂദന്മാരുമായി ഒരു ബന്ധവുമില്ലാതെ മുൻകാലങ്ങളിൽ പ്രസിദ്ധീകരിക്കപ്പെട്ട രാഷ്ട്രീയഹാസ്യരചനകളുടെ ചോരണമാണെന്ന് വെളിവാക്കി. 

"ഗൂഢാലോചനാസിദ്ധാന്തങ്ങളെ"(Conspiracy Theories) അടിസ്ഥാനമാക്കിയുള്ള ആധുനികസാഹിത്യരചനകൾക്ക് പ്രചോദനമായത് "ചട്ടങ്ങൾ" ആണെന്ന് പരക്കെ കരുതപ്പെടുന്നു.  "സെഹിയോൻ മൂപ്പന്മാരുടെ" സംഘത്തിൽ പുതിയതായി ചേരുന്ന ഒരാൾക്കുള്ള നിർദ്ദേശങ്ങളുടെ രൂപത്തിൽ എഴുതപ്പെട്ടിരിക്കുന്ന ഇത്, മാധ്യമങ്ങളേയും സമ്പദ്‌വ്യവസ്ഥയേയും നിയന്ത്രിച്ചും, പരമ്പരാഗതസാമൂഹ്യക്രമത്തെ തകിടം മറിച്ച് അതിന്റെ സ്ഥാനത്ത് മനുഷ്യമനസ്സുകളെ ആഗോളതലത്തിൽ കൗശലപൂർവം സ്വാധീനിക്കുന്ന മറ്റൊരു വ്യവസ്ഥ പ്രതിഷ്ഠിച്ചും, മൂപ്പന്മാർ എങ്ങനെ ലോകത്തെ നിയന്ത്രിക്കുമെന്ന് വിവരിക്കുന്നു. ഇരുപതാം നൂറ്റാണ്ടിന്റെ തുടക്കത്തിൽ റഷ്യയിലെ വിപ്ലവമുന്നേറ്റങ്ങളെ എതിർത്തവരായിരുന്നു അതിന്റെ പ്രചരണത്തിനു പിന്നിൽ. 1905-ലെ ആദ്യവിപ്ലവത്തെ തുടർന്ന് അതിന് കുറേ പ്രചാരം കിട്ടി. 1917-ലെ ബോൾഷെവിക് വിപ്ലവം കഴിഞ്ഞപ്പോൾ, ലോകമേധാവിത്വത്തിനു വേണ്ടിയുള്ള യഹൂദപദ്ധതിയാണ് "ബോൾഷെവിഷം" എന്ന പ്രചാരണത്തിന്റെ ബലത്തിൽ "ചട്ടങ്ങൾ" പിന്നെയും ശ്രദ്ധിക്കപ്പെട്ടു. 1920-കളിലും 30-കളിലും അത് പാശ്ചാത്യലോകത്ത് വ്യാപകമായി പ്രചരിച്ചു. രണ്ടാം ലോകമഹായുദ്ധത്തിൽ നാത്സികളുടെ പരാജയത്തെ തുടർന്ന് ഒരു പ്രചാരണായുധമെന്ന നിലയിൽ അതിന്റെ ശക്തി ക്ഷയിച്ചെങ്കിലും, യഹൂദവിരുദ്ധതയുടെ ആയുധങ്ങളിലൊന്നായി അത് ഇന്നും തുടരുന്നു.

## അവലംബം


വർഗ്ഗം:ഗ്രന്ഥങ്ങൾ
വർഗ്ഗം:ജൂതവിരോധം
ജോണി ലൂക്കോസ്

മലയാളത്തിലെ ഒരു മാധ്യമ പ്രവർത്തകനാണ്‌ **ജോണി ലൂക്കോസ്**. മനോരമ ന്യൂസിന്റെ ന്യൂസ് ഡയറക്ടറായി സേവനമനുഷ്ഠിക്കുന്നു.

## ജീവിതരേഖ
കോട്ടയം അതിരുമ്പുഴ പാറപ്പുറത്ത് ലൂക്കോയുടേയും അന്നാമ്മയുടേയും മകനായി ജനിച്ചു. പഠിക്കുന്ന കാലത്ത് കോട്ടയം സി.എം.എസ്. കോളേജിൽ എസ്.എഫ്.ഐയുടെ നേതൃത്വത്തിലുള്ള വിദ്യാർത്ഥി യൂനിയൻ ചെയർമാനായി. അംഗലേയ സാഹിത്യത്തിൽ ബിരുദാനന്തര ബിരുദം നേടിയ ജോണി 1983 ൽ മലയാള മനോരമയിൽ ചേർന്നു. മനോരമയുടെ തിരുവനന്തപുരം യൂണിറ്റിന്റെ ന്യൂസ് എഡിറ്റർ ആയിരുന്നു. ജാഫ്ന മോചിപ്പിക്കാൻ ശ്രീലങ്കൻ സൈന്യം എൽ.ടി.ടി.ഇയുമായി നടത്തിയ യുദ്ധം ശ്രീലങ്കയിൽ നിന്ന് റിപ്പോർട്ട് ചെയ്തു. രാഷ്ട്രീയ ,സാംസ്കാരിക രംഗത്തെ പ്രമുഖരുമായുള്ള അഭിമുഖം ശ്രദ്ധേയമായി. ഭാഷാപോഷിണിക്കുവേണ്ടി ജോണി ലൂക്കോസ്,  മാർക്സിസ്റ്റ് ചിന്തകൻ പി. ഗോവിന്ദപ്പിള്ളയുമായി നടത്തിയ ഒരഭിമുഖത്തിലാണ്‌ ഇ.എം.എസിനെ കുറിച്ച് ഗോവിന്ദപ്പിള്ള  ചില പരാമർശങ്ങൾ നടത്തിയതും അതു പിന്നെ സി.പി.എമ്മിൽ നിന്ന് അദ്ദേഹം സസ്പെന്റു ചെയ്യപ്പെടാൻ കാരണമായതും. ഈ അഭിമുഖം പിന്നീട്  ഗ്രന്ഥരൂപത്തിലും ഇറങ്ങി  മനോരമ ന്യൂസിൽ  പ്രമുഖരുമായി അദ്ദേഹം നടത്തുന്ന 'നേരെ ചൊവ്വെ' എന്ന അഭിമുഖവും ശ്രദ്ധിക്കപ്പെട്ട ഒരു ഇനമാണ്‌. ശ്രീമാൻ എന്ന പേരിൽ മനോരമയിൽ മിഡിൽ പീസ് എഴുതാറുണ്ട്.
## കുടുംബം
ഭാര്യ:നീന. മക്കൾ:ഗീതിക, ജെസ്സൽ.

## അവലംബം

*പുഴ.കോംമിൽ ജോണി ലൂക്കോസിനെ കുറിച്ചുള്ള പരിചയം 

വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാള ടെലിവിഷൻ അവതാരകർ
ജബൽ ഹഫീത്

thumb|300px|ജബൽ ഹഫീതിലേക്ക് നീളുന്ന പാത
thumb|300px|ജബൽ ഹഫീത് - രാത്രിദൃശ്യം
thumb|300px|മലനിരകളുടെ ഒരു സമീപദൃശ്യം

ഐക്യ അറബ് എമിറേറ്റിലെ അൽ-ഐനിന്റെ പ്രാന്തഭാഗത്തായി സ്ഥിതിചെയ്യുന്ന  ഒരു പർ‍‌വ്വതമാണ്‌ **ജബൽ ഹഫീത്** (Arabic: جبل حفيت‎).  ഒമാന്റെ അതിർത്തിയോട് ചേർന്നാണ്‌ ഇതിന്റെ കിടപ്പ്. 1240 മീറ്റർ ഉയരം വരുന്ന ഈ പർ‌വ്വതശിഖരത്തു നിന്നുള്ള അൽ-ഐൻ നഗരത്തിന്റെ ദൃശ്യം നയനമനോഹരമാണ്‌. ഐൽ ഐനിന്റെ ചരിത്രത്തിൽ നിർണ്ണായക സ്ഥാനമുള്ള ജബൽ ഹഫീത്, ഇന്ന് വിനോദ സഞ്ചാരികളുടെ പ്രധാന ആകർഷണകേന്ദ്രമാണ്‌. പ്രകൃതിദത്തവും വിശാലവുമായ ഒരു ഗുഹാവ്യൂഹം ജബൽ ഹഫീതിലേക്കുള്ള പാതയിൽ കാണാൻ കഴിയും. 

ജബൽ ഹഫീതിന്റെ താഴ്വരയിലാണ്‌ ഗ്രീൻ മുബാസാറ എന്ന സഞ്ചാരികളുടെ ആകർഷണ കേന്ദ്രം നിലകൊള്ളുന്നത്. ഗ്രീൻ മുബാസാറയിൽ നിന്നുള്ള ചുടുനീർ ഉറവകൾ ചെറിയ അരുവികളായി ഒഴുകി അതു പിന്നെ ഒരു തടാകമായി രൂപപ്പെടുന്നു. നീന്തൽകുളങ്ങളും കുളിപ്പുരകളും ഗ്രീൻ മുബാസാറയുടെ ചുറ്റുമായി ധാരാളമുണ്ട്. വിവിധ തരത്തിലുള്ള വവ്വാലുകൾ,കുറുക്കൻ,പാമ്പുകൾ തുടങ്ങിയ ജീവികളും ഇവിടെ  കാണപ്പെടുന്നു.

യു.എ.ഇ.യിലെ ഏറ്റവും വലിയ ഉയരമുള്ള പർ‌വ്വതമായി ഇതിനെ പലരും തെറ്റായി ധരിച്ചിട്ടുണ്ട്.(ഒരു പക്ഷേ ഏറ്റവും പ്രശസ്തിയുള്ളതാണ്‌). ഒമാന്റെ അതിർത്തിയിലുള്ള ജബൽ ബിൽ അയ്സിൽ നിന്നുള്ള 1910 മീറ്റർ വരുന്ന പേരിടാത്ത മറ്റൊരു മലയാണ്‌ ഏറ്റവും വലിയതെന്ന പദവിയുള്ള പർ‌വ്വതം. യു.എ.ഇ. ലെ പേരുവെച്ചതിൽ ഏറ്റവും വലിയ കൊടുമുടി ജബൽ ഇബിർ ആണ്‌.

ജബൽ ഹഫീത് മലയിലേക്കുള്ള ഗതാഗത പാതക്ക്  7.3 മൈലുകൾ (11.7 കിലോമീറ്റർ)നീളമുണ്ട്. 21 വളവുകളുൾ ഉൾപ്പെടുന്നതാണിത്. മലയിലേക്ക് കയറുന്നതിനായി രണ്ടുവരി പാതയും ഇറങ്ങുന്നതിന്‌  ഒറ്റവരി പാതയുമാണ്‌ നിർമ്മിക്കപ്പെട്ടിരിക്കുന്നത്. വൃത്തിയും വെടിപ്പുമുള്ള ഈ പാത ലോകത്തിലെ ഏറ്റവും ഉയരമുള്ള ഗതാഗത പാതയായി എഡ്മണ്ട്സ്.കോം  ഈ പാതയെ വിളിക്കുന്നു. പർ‌വ്വത ശിഖിരത്തിൽ ചെന്നവസാനിക്കുന്ന ഈ പാതക്കൊടുവിൽ വാഹനങ്ങൾ നിറുത്തിയിടുന്നതിനായുള്ള സ്ഥലവും ഒരു ഹോട്ടലും ഇവിടുത്തെ ഭരണാധികാരിയുടെ ഒരു കൊട്ടാരവുമാണുള്ളത്. 'റെയ്സ്' എന്ന ബോളിവുഡ് ചിത്രത്തിന്റെ ക്ലൈമാക്സ് ഭാഗികമായി ഇവിടെന്നാണ്‌ ചിത്രീകരിച്ചത്. 

ജർമ്മനിയിലെ സ്ട്രാബാഗ് ഇന്റർനാഷണൽ കൊളെംഗ് ആണ്‌ ജബൽ ഹഫീതിലേക്കുള്ള ഗതാഗത പാത നിർ‍മ്മിച്ചത്. പരിശീലനത്തിനായി എത്തുന്ന സൈക്ലിസ്റ്റുകൾക്ക് ജബൽ ഹഫീത് ഒരു വെല്ലുവിളിയാണ്‌. എല്ലാവർഷവും *ദ ജബൽ ഹഫീത് മെർകുർ ചാലഞ്ച്* എന്ന സൈക്ലിംഗ് മത്സരം നടന്നു വരുന്നു. ജനുവരി മാസത്തിലാണ്‌ പലപ്പോഴും ഇത് സംഘടിപ്പിക്കാറ്. ദേശീയ, അന്തർദേശീയ സൈക്ലിംഗ് താരങ്ങൾ ഈ മത്സരത്തിൽ പങ്കെടുക്കാറുണ്ട്.

## പുറമേക്കുള്ള കണ്ണികൾ
* A natural history of the mountain published in 2005 
* Seven Pictures of Jebel Hafeet Mountain Road 
* Jebel Hafeet Mountain Road on Google Maps

വർഗ്ഗം:ഐക്യ അറബ് എമിറേറ്റിലെ പർ‍വ്വതങ്ങൾ
ചുണങ്ങ്

പൂപ്പൽ വർഗത്തിലുള്ള മാലസീസിയ ഗ്ലോബോസ, മാലസീസിയ ഫർഫർ എന്നീ അണുക്കൾ മൂലമുണ്ടാകുന്ന ചർമ്മരോഗമാണ്‌ **ചുണങ്ങ്**  അഥവാ **തേമൽ**. തൊലിയിൽ വെളുത്ത, അല്ലെങ്കില് ഇരുണ്ട പാടുകളായി കാണപ്പെടുന്നു. സാധാരണയായി ഇത് മൂലം മറ്റു ബുദ്ധിമുട്ടുകൾ (ചൊറിച്ചില്, നീറ്റല് മുതലായവ) ഉണ്ടാകുന്നില്ല.എന്നാൽ ശരീരം വിയർത്തിരിക്കുമ്പോൾ ചുണങ്ങുള്ള സ്ഥലങ്ങളിൽ ചൊറിച്ചിൽ അനുഭവപ്പെടാറുണ്ട്. ഈ അസുഖം ഉള്ള ആളുകളുടെ ശരീരവുമായി അടുത്ത സമ്പർക്കം കൊണ്ടോ അവരുടെ വസ്ത്രം, തുവർത്ത് എന്നിവ ഉപയോഗിച്ചാലോ ഈ രോഗം പകരാനിടയുണ്ട്.മുതിർന്നവരിൽ നിന്ന് കുട്ടികൽക്ക്  ഈ രീതിയിൽ ഈ അസുഖം എളുപ്പം പകരുന്നതായി കാണുന്നു. ചൂടും, ആവിയും ഉള്ള സാഹചര്യങ്ങളില് ഈ രോഗം പെട്ടെന്ന് പകരുന്നു. ജനസംഖ്യയില് 8-10% ആളുകള്ക്ക് ഈ രോഗം കാണപ്പെടുന്നു.

## ചികിത്സ
സെലിനിയം സള്ഫൈഡ്, കീറ്റോകൊണാസോള് തുടങ്ങിയ ഔഷധങ്ങള് ഇതിന്റെ ചികിത്സയ്ക്കായി ഉപയോഗിക്കുന്നു. 

## അവലംബം

## പുറത്തേക്കുള്ള കണ്ണികൾ

*Health in Plain English - Tinea versicolor 
*Tinea versicolor is harmless but can recur 
*Tinea versicolor Images from the US Medical Videos Journal
ഫീച്ചർ

തെരെഞ്ഞെടുത്ത ഏതെങ്കിലും ഒരു വിഷയത്തെ കുറിച്ച് ആഴത്തിൽ ചർച്ച ചെയ്യുന്ന ഒരു പത്രപ്രവർത്തക കുറിപ്പിനെ **ഫീച്ചർ**(ഇംഗ്ലീഷ്:Feature Story) എന്നു പറയാം. ഫീച്ചർ കഥ,ഫീച്ചർ ലേഖനം എന്നിങ്ങനേയും ഇതറിയപ്പെടുന്നു. ഒരു വാർത്താ അവതരണത്തിൽ നാം പ്രതീക്ഷിക്കുന്നത് പോലെയുള്ള പെട്ടെന്ന് വിഷയത്തെ അഭിസംബോധന ചെയ്യുന്ന രീതി ഫീച്ചറുകളിൽ കാണാൻ കഴിയില്ല. അല്പം ദൈർഘ്യമുള്ളതും  എന്നാൽ  വീക്ഷണത്തെ നന്നായി അവതരിപ്പിക്കുന്നതുമായ ശൈലിയാണ് ഫീച്ചറിനുള്ളത്.

പത്ര സപ്ലിമെന്റുകളിലും മാഗസിനുകളിലുമാണ്‌ സാധാരണയായി ഫീച്ചറുകൾ കാണപ്പെടുക

## ഫീച്ചർ:നിർ‌വചനം

പ്രസിദ്ധീകരിക്കപ്പെട്ട ഒരു ഫീച്ചറും ഒരു വാർത്താവിവരണവും തമ്മിലുള്ള വ്യത്യാസം വേർതിരിച്ചു  മനസ്സിലാക്കാൻ കഴിയും. ഫീച്ചർ ഒരു വാർത്താവിവരണ ശൈലിയിലും എഴുതാൻ കഴിയും.  എങ്കിലും ഫീച്ചർ കുറേക്കൂടി വിവരണാത്മക ശൈലി സ്വീകരിക്കുന്നു. ഏറ്റവും പ്രധാനപ്പെട്ട വസ്തുതകൾ നൽകുന്നതിനു പകരം രംഗാവതരണ രീതിപോലുള്ള   നറേറ്റീവ് ഹുക്സ് ഉപയോഗിച്ചുകൊണ്ടായിരിക്കും ആദ്യ ഖണ്ഡികയുടെ തുടക്കം.

നിരീക്ഷണാത്മകവും,അന്വേഷണാത്മകവുമായ പൊതു രീതികൾ ഉപയോഗിച്ചുകൊണ്ടാണ്‌ ഫീച്ചറുകൾ തയ്യാറാക്കപ്പെടുന്നതെന്ന് ചില പത്രപ്രവർത്തന-വിദ്യാഭ്യാസ വിദഗ്ദരും പ്രഗല്ഭ ഫീച്ചർ എഴുത്തുകാരും അഭിപ്രായപ്പെടുന്നു.

## ഫീച്ചറുകളുടെ വിവിധഗണങ്ങൾ

വിവിധ രീതികളിലുള്ള ഫീച്ചറുകൾ പത്രപ്രവർത്തകനായ ഡേവിഡ് റാൻഡൽ തന്റെ "ദി യൂനിവേഴ്സൽ ജേർണലിസ്റ്റ്" എന്ന ഗ്രന്ഥത്തിൽ വിശദീകരിക്കുന്നു. അവ ഇവയാണ്‌: "കളർ പീസ്",ഫ്ലൈ ഓൺ ദൈ വാൾ","ബിഹൈൻഡ് ദി സീൻസ്","ഇൻ ഡിസ്‌ഗയ്സ്","ഇന്റർ‌വ്യൂ","പ്രഫൈൽ","ഫാക്റ്റ്ബോക്സ്/ക്രോണോളജി","ബാക്‌ഗ്രൗണ്ടർ","ഫുൾടെക്സ്റ്റ്","മൈ ടെസ്റ്റിമൊണി","അൻലൈസിസ്",വോക്സ് പോപ്","ഒപിനിയൻ പോൾ","റിവ്യൂ"  

Visit at Feature @ mid night 

## അവലംബം

## പുറമെനിന്നുള്ള കണ്ണികൾ
* Winchester Journalism Features Web Project 

വർഗ്ഗം:പത്രപ്രവർത്തനം
നോ ഗോൺബാദ്

അഫ്ഗാനിസ്താനിലെ ആദ്യത്തെ ഇസ്ലാമികനിർമ്മിതികളിലൊന്നാണ് ബൽഖിൽ നിന്നും കണ്ടെടുത്തിട്ടുള്ള **നോ ഗോൺബാദ്** എന്നറിയപ്പെടുന്ന **ഹാജി പിയാദ** മോസ്ക്. ഒമ്പതാം നൂറ്റാണ്ടിന്റെ അവസാനം, സിസ്താൻ ആസ്ഥാനമാക്കി സഫാരികൾ അഫ്ഗാനിസ്താൻ പൂർണമായും അടക്കിഭരിക്കുന്ന സമയത്താണ് ഇതിന്റെ നിർമ്മിതി നടക്കുന്നത്. 9 താഴികക്കുടങ്ങളുള്ള ഈ പള്ളിക്ക് ഇക്കാരണത്താലാണ് 9 മകുടങ്ങൾ എന്ന അർത്ഥത്തിൽ നോ ഗോൺബാദ് എന്ന പേര് വന്നത്. 

ചുടുകട്ടകൊണ്ടുണ്ടാക്കിയ 9 താഴികക്കുടങ്ങളും കാലപ്പഴക്കം മൂലം നശിച്ചു. മകുടങ്ങളെ താങ്ങിനിർത്തിയിരുന്ന കമാനങ്ങളിൽ ഒന്നുമാത്രം ഇന്നും നിലനിൽക്കുന്നുണ്ട്. ഇതിന്റെ നിർമ്മാണരീതി, മാർവ് മരുപ്പച്ചയിൽ അമു ദര്യയുടെ തീരത്തുള്ള തെർമസിൽ നിന്നും, ബുഖാറക്കടുത്തുള്ള  കണ്ടെടുത്ത കെട്ടിങ്ങളോട് സാദൃശ്യം പുലർത്തുന്നതാണ്. സ്റ്റക്കോ കൊണ്ടുള്ള ബാഹ്യാലങ്കാരമാണ് ഈ പള്ളിയിലുള്ളത്.

1960-ലാണ് ഈ പുരാവസ്തുകേന്ദ്രം കണ്ടെത്തുന്നത്. ഇതിനെ സംരക്ഷിക്കുന്നതിനുള്ള പ്രവർത്തനങ്ങൾ ഇന്ന് നടക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
*നോഹ് ഗോൺബാദ് പള്ളിയുടെ ചിത്രങ്ങൾ
*http://www.wmf.org/project/haji-piyada-mosque-noh-gumbad
വർഗ്ഗം:അഫ്ഗാനിസ്താനിലെ പുരാവസ്തുകേന്ദ്രങ്ങൾ
ചെട്ടിനാട് പാചകവിഭവങ്ങൾ

ദക്ഷിണേന്ത്യയിലെ തമിഴ്‌നാട് സംസ്ഥാനത്തിൽ പെടുന്ന ചെട്ടിനാട് മേഖലയിലെ പാചകവിഭവങ്ങളെയാണ്‌ **ചെട്ടിനാട് പാചകവിഭവങ്ങൾ** (Chettinad cuisine) എന്ന് അറിയപ്പെടുന്നത്.
ദക്ഷിണേന്ത്യയിലെ ഏറ്റവും വരണ്ടപ്രദേശങ്ങളിൽ പെടുന്ന ഒന്നാണ്‌ ചെട്ടിനാട്. ഈ പ്രദേശത്തെ പ്രധാന സമുദായമായ ചെട്ട്യാർ സമുദായം വ്യാപാര,വാണിജ്യ രംഗത്ത് മികവ് തെളിയിച്ചവരാണ്‌. ചെട്ടിനാട് പാചകവിഭവങ്ങൾ അതിന്റെ സുഗന്ധപൂരിതവും മസാലചേരുവകളും കൊണ്ട് ഇന്ത്യയിൽ തന്നെ വളരെ പ്രസിദ്ധമാണ്‌. 

## പ്രത്യേകതകൾ
വൈവിധ്യമാർന്ന സുഗന്ധവ്യഞ്ജനങ്ങൾ  ചേർത്തുകൊണ്ട് തയ്യാർ ചെയ്യപ്പെടുന്ന മാംസാഹാരങ്ങൾക്ക് പ്രസിദ്ധമാണ്‌ ചെട്ടിനാടൻ പാചകവിഭവങ്ങൾ.  ഏറ്റവും പുതുക്കമുള്ള  മാസാലകൂട്ടുകൾ ചേർത്ത് എരിവും പുളിയും ഉപ്പും ഒട്ടുംകുറയാതെ തയ്യാർ ചെയ്യപ്പെടുന്ന രുചികരമായ ഭക്ഷ്യവിഭവങ്ങളായിരിക്കും ഇവ. പുഴുങ്ങിയ മുട്ട  ഒരു മേമ്പടിയെന്നോണം ഈ ഭക്ഷ്യവിഭവങ്ങളിൽ  ഒരു അനിവാര്യ ഘടകമാണ്‌. വിവിധ തരത്തിലുള്ള വെയിലത്തുണക്കിയ ഇറച്ചിയും ഉപ്പിലിട്ട പച്ചക്കറികളും ഇവർ ധാരാളം ഉപയോഗിക്കുന്നു. ഈ മേഖലയുടെ വരണ്ട പരിസ്ഥിതിയെ ഇത് പ്രതിഫലിപ്പിക്കുന്നുണ്ട്. മത്സ്യം, ചെമ്മീൻ, ഞണ്ട്, ചിക്കൻ‍, ആട്ടിറച്ചി എന്നിവയാണ്‌ മാംസങ്ങളായി ഇവർ ഉപയോഗിക്കുന്നവ. പന്നിമാംസവും കാളയിറച്ചിയും ചെട്ട്യാർമാർ ഭക്ഷിക്കാറില്ല.

മിക്കവാറും വിഭവങ്ങൾ അരി കൊണ്ടുള്ളവയോ ദോശ, അപ്പം, ഇടിയപ്പം, അട, ഇഡ്ഡലി പോലുള്ള അരി ചേർത്തുണ്ടാക്കുന്ന വിഭവങ്ങളോ ആയിരിക്കും. ബർമ്മയുമായുള്ള വ്യാപാര ബന്ധത്തിലൂടെ ചെട്ടിനാടിലെ ജനങ്ങൾ പഠിച്ച ഒരിനം പാചകവിഭവമാണ്‌ ചുവന്ന അരികൊണ്ട് തയ്യാർ ചെയ്യുന്ന 'റൈസ് പുഡ്ഡിംഗ്'. 

ചെട്ടിനാട് വിഭവങ്ങളിൽ വൈവിധ്യമാർന്ന സസ്യാഹാരവും മാംസാഹാരവും ഉൾപ്പെടുന്നു.  ജനപ്രിയ സസ്യാഹാര വിഭവങ്ങളിൽ പെടുന്നവയാണ്‌  ഇടിയപ്പം, പനിയറം, വെള്ളൈ പനിയറം, കറുപ്പട്ടി പനിയറം, പാൽ പനിയറം, കുഴി പനിയറം, കൊഴകട്ടൈ, മസാല പനിയറം, അടിക്കൂഴ, കന്തരപ്പം, സീയം, മസാല സീയം, കവുനി അരിസി, അതിരസം എന്നിവ.

## പുറമേനിന്നുള്ള കണ്ണികൾ
*http://www.hinduonnet.com/thehindu/mp/2003/05/26/stories/2003052600120400.htm  The Hindu -  Varieties from Chettinad cuisine]
*How to make Chettinad Chicken
*Chettinad Mutton Curry
സമാനി സാമ്രാജ്യം

മദ്ധ്യേഷ്യയിലും വിശാല ഖുറാസാനിലും പരന്നുകിടന്നിരുന്ന ഒരു പേർഷ്യൻ സാമ്രാജ്യമാണ് **സമാനി സാമ്രാജ്യം**. 819 മുതൽ 999 വരെയാണ് ഈ സാമ്രാജ്യം നിലനിന്നിരുന്നത്. സാമ്രാജ്യത്തിന്റെ സ്ഥാപകനായ സമാൻ ഖുദായുടെ പേരിലാണ് ഈ സാമ്രാജ്യം അറിയപ്പെടുന്നത്. അറബ് അധിനിവേശത്തിൽ സസ്സാനിദ് സാമ്രാജ്യം തകർന്നതിനു ശേഷം പിറവിയെടുത്ത ആദ്യത്തെ പേർഷ്യൻ സാമ്രാജ്യമാണിത്. പത്താം നൂറ്റാണ്ടിന്റെ അവസാനം വടക്കുനിന്നുള്ള തുർകിക് അധിനിവേശകർ കീഴടക്കിയതോടെ സാമ്രാജ്യത്തിന് അന്ത്യമായി.

## ആരംഭം
സമാനികളുടെ ശക്തികേന്ദ്രം, ഇന്നത്തെ അഫ്ഘാനിസ്താന്റെ വടക്കുള്ള പുരാതന സോഗ്ദിയയിലെ സറഫ്ഷാൻ നദീതടമായിരുന്നു. സസാനിയൻ നേതാവും ഭരണാധികാരിയുമായിരുന്ന ബഹ്രാൻ ഷുബിന്റെ അനന്തരാവകാശികളാണ് തങ്ങൾ എന്നാണ് സമാനികളുടെ അവകാശവാദം. ബാൾഖ് മേഖലയിൽ നിന്നുള്ള ഒരു വൻ ഭൂവുടമയായിരുന്ന സമൻ ഖുദായും മകനായിരുന്ന ആസാദുമായിരുന്നു ഈ സാമ്രാജ്യത്തിന്റെ സ്ഥാപകർ. ആസാദിന്റെ നാലുമക്കൾ, ഖലീഫ അൽ മേമന്റെ (ഭരണകാലം 813-33) വിശ്വസ്തസേവകരായിരുന്നു. ഇദ്ദേഹത്തിൽ നിന്നും ഇവർക്ക് ഹെറാത്ത്, ഫർഘാന, ഷാഷ് (താഷ്കെന്റ്), സമർഖണ്ട് തുടങ്ങിയ ഖുറാസാന്റെ മിക്ക മേഖലകളിലേയും ഭരണാവകാശം സിദ്ധിച്ചിരുന്നു. 
## സഫാരി സാമ്രാജ്യവുമായുള്ള പോരാട്ടം
മിക്കവാറൂം സമാനി കുടുംബാഗങ്ങളും നിശാപൂറിലെ തഹീറിദ് ഗവർണമാരുടെ പക്ഷക്കാരായിരുന്നു. സഫാരികളുമായുള്ള പോരാട്ടത്തിൽ ഇവർ തോൽപ്പിക്കപ്പെട്ടു. 875-ൽ ഫർഘാനയിലെ സമാനി വംശത്തിലെ നാസർ ബിൻ അഹ്മദിന് മുഴുവൻ ട്രാൻസോക്ഷ്യാനയുടേയും ഭരണാവകാശം, ഖലീഫ അൽമൂത്താമിദ് നൽകി. ഉയർന്നുവരുന്ന സഫാരികൾക്കെതിരെ ഒരു ശക്തിയെ സൃഷ്ടിക്കുക എന്ന ഉദ്ദേശമായിരുന്നു ഇതിനു പിന്നിൽ. സഫാരികൾക്കെതിരെ നാസറിന് ശോഭിക്കാനായില്ലെങ്കിലും അയാളുടെ സഹോദരൻ ഇസ്മാഈലിന് സഫാരികളെ പരാജയപ്പെടുത്തി ഈ ഉദ്ദേശം സാക്ഷാത്കരിക്കാനായി. ഇതോടെ ഖുറാസാന്റെ പൂർണമായ ഭരണച്ചുമതല, ഖലീഫ, ഇസ്മാഈലിനു നൽകി. 
## ഭരണം
സഫാരികളെ തോൽപ്പിച്ചതോടെ, ഇസ്ലാമികഭരണകൂടത്തിന്റെ വടക്കുകിഴക്കൻ മേഖലയിലെ ഫലത്തിലുള്ള ഭരണാധികാരിയായി. ഇസ്മാഈൽ മാറി. തുടർന്നുള്ള ഒരു നൂറ്റാണ്ടുകാലം കിഴക്കൻ ഇറാൻ പ്രദേശം ശാന്തിയുടെ കാലഘട്ടമായിരുന്നു. ഇവരുടെ ഭരണപാടവത്തിന്റെ പേരിൽ വാഴ്ത്തപ്പെടുന്നു. ഇവരുടെ കാലത്ത് കൃഷിയും വാണിജ്യവും മേക്ഖലയിൽ കാര്യമായ പുരോഗതി പ്രാപിച്ചു.

സമാനി രാജാക്കന്മാർ, സേനാനായകൻ എന്നർത്ഥമുള്ള അമീർ എന്നാണ് സ്വയം അറിയപ്പെട്ടിരുന്നത്. ബാഗ്ദാദിലെ ഖലീഫയുടെ മേൽകോയ്മ അംഗീകരിക്കുന്നതിന്റെ സൂചകമായിരുന്നു ഇത്. ബുഖാറയും സമർഖണ്ഡുമായിരുന്നു ഇവരുടെ ഭരണകേന്ദ്രങ്ങൾ.

വടക്കുനിന്നുള്ള തുർക്കിക് വംശജരായ അടിമകളെ സമാനികൾ സൈനികരംഗത്തും മറ്റു ജോലികൾക്കും വളരെയേറെ ആശ്രയിച്ചിരുന്നു. അടിമക്കച്ചവടം ഇക്കാലത്ത് വ്യാപകമായിരുന്നു. മദ്ധ്യേഷ്യയിൽ നിന്നും വൻതിൽ തുർക്കിക് വംശജരായ അടിമകളെ ഇക്കാലത്ത് പേർഷ്യയിലേക്കും അറേബ്യയിലേക്ക്കും എത്തിച്ചിരുന്നു. മേഖലയിലെ മിക്കവാറൂം എല്ലാ ഭരണാധികാരികളും അടിമകളായും സൈനികരായും തുർക്കിക് വംശജരെ വ്യാപകമായി ഉപയോഗപ്പെടുത്താൻ തുടങ്ങി. പ്രദേശത്തെ തുർക്കിക് ജനസംഖ്യ ഇക്കാലത്ത് ഗണ്യമായി ഉയർന്നു. അഫ്ഘാനിസ്താനിലെ ഗസ്നി കേന്ദ്രീകരിച്ച് ഉടലെടുത്ത ഗസ്നവി സാമ്രാജ്യത്തിന്റെ സ്ഥാപകനേതാവായ ആല്പ്റ്റ്ജിൻ ഒരു സമാനി സൈനികനായിരുന്നു. സമാനികളുടെ അന്ത്യം വരെയും ഗസ്നവി ഭരണാധികാരികൾ സമാനികളുടെ മേൽകോയ്മ അംഗീകരിച്ചിരുന്നു. 

പേർഷ്യൻ ഭാഷയുടെ നവോത്ഥാനത്തിനും സമാനി ഭരണകാലം സാക്ഷ്യം വഹിച്ചു. കിഴക്കൻ ഇറാൻ പ്രദേശത്തെ പൊതുഭാഷയായി പേർഷ്യൻ (ഫാഴ്സി) പരിണമിച്ചു. സാഹിത്യരചനകൾക്കും പേർഷ്യൻ ഉപയോഗിക്കാനാരംഭിച്ചു.

## അധഃപതനം
999-മാണ്ടിൽ ഖ്വാറക്കനിഡ് തുർക്കികൾ ആക്രമിച്ചു തോല്പ്പിച്ചതോടെയാണ്‌ സമാനി സാമ്രാജ്യത്തിന്‌ അന്ത്യമായത്.

## അവലംബം

വർഗ്ഗം:പേർഷ്യൻ സാമ്രാജ്യങ്ങൾ
ലോക മലയാളി കൗൺസിൽ

1995 ജൂലൈ 3 ന് അമേരിക്കയിലെ ന്യൂജേഴ്സിയിൽ രൂപം കൊണ്ട ഒരു സംഘടനയാണ് **ലോക മലയാളി കൌൺസിൽ**.  (**World Malayalee Council** ) (**WMC**)  ആദ്യ പ്രവാസിമലയാളികളുടെ സമ്മേളനത്തിലാണ് ഇത് ഉദ്ഘാടനം ചെയ്യപ്പെട്ടത്. കേരളത്തിൽ നിന്ന് പുറത്ത് ലോകത്താകമാനം വസിക്കുന്ന മലയാളികളെ രാഷ്ട്രീയേതരമായി ഒന്നിപ്പിക്കുന്നതിനായിട്ടാണ് ഈ സംഘടന രൂപം കൊണ്ടത്.  മലയാളികളുടെ തനതായ സംസ്കാരത്തേയും, കലയേയും, സാമൂഹികതയേയും ഒന്നിപ്പിച്ച് തങ്ങൾ കേരളത്തിന് പുറത്ത് വസിക്കുന്ന സ്ഥലങ്ങളുടെ സംസ്കാരങ്ങളോട് ഒത്ത് ചേർന്ന് പോകാൻ മലയാളികളെ സഹായിക്കുക എന്നതാണ് ഈ സംഘടനയുടെ പ്രധാന ഉദ്ദേശ്യം.

## സംഘടനരൂപം
ലോക മലയാളി കൌൺസിലിന് മൂന്ന് തട്ട് ഉള്ള ഒരു രൂപമാണ്. ഇതിൽ ഏറ്റവും മുകളിൽ ഒരു ഗ്ലോബൽ കൌൺസിലും, അതിന് താഴെ ആറ് റീജിനണൽ കൌൺസിലുകളും, അതിന് താഴെ പ്രാദേശിക യൂണിറ്റുകളുമാണ്. റീജിയണൽ കൌൺസിലുകൾ അമേരിക്ക, യൂറോപ്പ്, ആഫ്രിക്ക, മദ്ധ്യപൂർവ്വദേശം, ഇന്ത്യ, ഫാർ ഈസ്റ്റ്,  ആസ്ത്രേലിയ എന്നിവടങ്ങളിലാണ്.  ഇത് കൂടാതെ അതത് രാജ്യങ്ങളിൽ അതിന്റെ പ്രാദേശിക കൌൺസിലുകളും ഉണ്ട്. ഇതിൽ അംഗത്വം പ്രാദേശിക കൌൺസിൽ മുഖേനയാണ് ലഭിക്കുന്നത്.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ് സൈറ്റ്
റെഡ് ഹാറ്റ്

ഒരു സ്വതന്ത്ര സോഫ്റ്റ്‌വെയർ നിർമ്മാണ കമ്പനിയും റെഡ് ഹാറ്റ് ലിനക്സ് ഓപ്പറേറ്റിംഗ് സിസ്റ്റത്തിന്റെ  നിർമാതക്കളുമാണ് 1993  സ്ഥാപിക്കപ്പെട്ട റെഡ് ഹാറ്റ്‌ (**Red Hat, Inc.**) () കമ്പനി .റെഡ് ഹാറ്റിന്റെ രജിസ്റ്റർ ചെയ്തിട്ടുള്ള സ്ഥാപനം അമേരിക്കയിലുള്ള നോർത്ത് കരോലിനയിലെ രാഹ്ലീയിലാണ് .

റെഡ് ഹാറ്റ് നിരവധി സോഫ്റ്റ്‌വേർ പ്രോജക്ടുകൾ സംഭാവന ചെയ്തിട്ടുണ്ട്, മാത്രമല്ല പ്രൊപ്രൈറ്ററി സോഫ്റ്റ്‌വേർ പാക്കേജുകൾ ഏറ്റെടുത്ത് അവ ഓപ്പൺ സോഴ്സ് ആയി വിതരണവും നടത്തിയിട്ടുണ്ട്. 2009-ൽ ലിനക്സ് കെർണലിലേക്ക് ഏറ്റവും കൂടുതൽ വികസനം നടത്തിയത് റെഡ് ഹാറ്റ് ആണ്.
## ചരിത്രം
ബോബ് യങ്, മാർക്ക് വിങ് എന്നിവർ ചേർന്നാണ് റെഡ് ഹാറ്റ് സ്ഥാപിച്ചത്. ബോബ് യങ് യുണിക്സ് യൂട്ടിലിറ്റികൾ വിൽക്കുവന്ന കമ്പനി സ്ഥാപിച്ചു. അതേ സമയം മാർക്ക് വിങ് റെഡ് ഹാറ്റ് ലിനക്സ് എന്ന തന്റേതായ ലിനക്സ് വിതരണം പുറത്തിറക്കി. ഇത് വളരെയധികം പ്രശസ്തി നേടി. തുടർന്ന് ഇരുവരും ചേർന്ന് റെഡ് ഹാറ്റ് സ്ഥാപിച്ചു. സർവ്വകലാശാലയിൽ ആയിരിക്കുമ്പോൾ ചുവന്ന തൊപ്പി ധരിച്ചാണ് മാർക്ക് വന്നിരുന്നത്. ഇതുകാരണമാണഅ തന്റെ ലിനക്സ് വിതരണത്തിന് റെഡ് ഹാറ്റ് എന്ന് നാമധേയം ചെയ്തത്.

ആഗസ്റ്റ് 15 1999-ൽ റെഡ് ഹാറ്റ് പൊതു കമ്പനിയായി. സി.ഇ.ഒ. സ്ഥാനത്ത് ബോബ് യങിന്റെ പിൻഗാമിയായി മാത്യൂ സുലിക് സ്ഥാനമേറ്റു.

## ഉപകമ്പനികൾ
### റെഡ് ഹാറ്റ് ഇന്ത്യ
## എതിരാളികൾ
റെഡ് ഹാറ്റിൻറെ പ്രധാന എതിരാളികൾ കാനോനിക്കൽ, ഐ.ബി.എം., മാൻഡ്രിവ, മൈക്രോസോഫ്റ്റ്, നോവൽ, ഒറാക്കിൾ and സാൻഡ്രോസ് എന്നിവരാണ് 
### ഏറ്റെടുക്കലുകൾ

## അവലംബം

## പുറത്തേക്കുള്ള കണ്ണികൾ
* Red Hat official web page
* Red Hat contributions to Free and Open Source software
* Red Hat High
* Red Hat release dates
* English translation of Enfasys interview with Julian Somodi, Red Hat's General Manager, Southern Cone 
* Szulik Says Red Hat Will Have Half of Enterprise Servers by 2015, IT Business Edge